text:
Un situacion di incertidumbre grandi ta loke mundo ta conoce mientras e guera na Ukraine ta dicidi pa un economia mundial, manera DIARIO for di prome momento di e crisis a adverti.
Den contacto continuo cu informantenan local y internacional, DIARIO a wordo informa ayera prome cu a cera e edicion di awe, cu ta dificil pa pronostica sigur kico petroleo como indicador financiero y monetario di mundo, lo haci den e proximo dianan.
Despues di a conoce aumento a base di e desaroyonan na Ukraine, ayera cu excepcion di e prijs di paisnan di OPEC, prijs di petroleo a cuminsa baha ora a bira conoci cu realidad lo stroba paisnan di Europa y otro partinan di mundo, pa deshaci completamente di nan negoshi den petroleo cu Rusia cu ta productor di azeta.
Mientras mundo a haci su mes dependiente di petroleo, el a mara su mes tambe na condicionnan cu ta surgi den comercio internacional cu mundo a cambia a base di e relacionnan entre paisnan sigur despues cu guera friu a pasa pa pasado.
For di prome momento cu e crisis a haya su inicio, DIARIO a papia di e dependencia di Merca y Europa di petroleo y gas Ruso, cu awor nan no por scrap pasobra ainda nan no ta capaz pa haya otro fuente di combustibel.
Instabilidad economico y financiero di e forma aki ta destaca y a wordo confirma ayera tambe dor di e Secretario di Transportacion di Merca, Pete Buttigieg , cu a mustra riba e problemanan serio cu e guera na Ukraina a produci pa comercio internacional.
E gobernante Mericano, kende tambe tabata un candidato presencial den e ultimo eleccion na Merca, a mustra cu mester sigui vigila e informacionnan di fechanan di entrega pa e proximo lunanan.
Pa Europa e situacion actual sigur tin resultado. Informantenan na Hulanda a indica na final di e dia di ayera na DIARIO, cu e situacion ta serio ya cu e sancionnan contra Rusia por nifica cu Miyones di bari di petroleo menos lo por alcansa paisnan cu ta depende di entrega di petroleo dor di Rusia.
“E situacion mundial ta bira cada rato mas confuso. Ukraine a mustra cu pa gobierno firma un acuerdo cu Rusia, mester di aprobacion di Pueblo. Tur pais ta trata di papia cu otro mientras Nacionnan Uni a duna prueba di no por atende cu un conflicto internacional.”
Informantenan experto di DIARIO na nivel local y internacional cu ta di opinion cu Aruba actualmente mester percura pa maximo vigilancia monetario, financiero y economico.
Un aspecto cu ayera a aumenta e totalidad di problema cu por spera na 2022 y hasta na 2023 ta e hecho cu productornan di machinenan cu ta necesario pa produci chip a duna di conoce, cu nan no ta capaz pa atende cu e demanda na 2022 y probablemente tampoco na 2023.
Teniendo na cuenta cu mundo ta depende di chip pa su produccion basico, e informacion aki solamente a pone mas peso den un situacion internacional, cu a wordo marca ayera pa e aumento di prijs di petroleo.
Inflacion a sigui aumenta y cu inflacion problemanan serio pa cantidad di empresanan rond mundo cu ta mira cu nan benta a cay of ta wordo menasa cu caida di e forsa di compra di clientenan.
Uno di e companianan aki sigur ta e gigante Evergrande Group di China, cu manera DIARIO a splica for di fin di 2021, ta den problemanan financiero sumamente serio y por impacta comercio y economia mundial.
Ta trata aki di uno di e empresanan mundial mas poderoso cu for di 2021 a duna muestra cu e no por paga su debe di 2.1 Biyon loke por tin resultado serio pa economia mundial.
Informantenan no kier a papia ainda di un recesion cu lo ta realidad si Evergrande tambe bini abou, pero si ta papia di un situacion mundial economico peligroso.
Informantenan ta sigui adverti cu na Aruba, ciudadanonan mester tene na consideracion cu mundo ta pasa den un crisis, cu ta afecta bida di tur hende.
Organisacionnan local mester duna bon informacion na nan miembro y tur sector mester prepara nan mes pa situacionnan dificil cu lo ta resultado di e situacion actual hasta si den 24 hora un milagro socede y yega na un compromiso pa pone fin na e menasanan mas serio.


c: text/html

text:
Drenta Anja Nobo jen di regalo di bida… ingrid werleman … www.comprondiendobida.com
1. Scoge algun tema pa traha na dje den e anja nobo…. No hasi mucho proposito, paso hopi biaha bo no ta corda nan tur y bo ta lubida di traha na nan. Pesey e ora miho bo scoge un tema central… por ehempel… bo kier biba mas saludable of bo ta traha mas tempo pa famia. Si bo tin e tema defini, ta mas facil pa cada biaha bo keda corda riba dje. Pone e tema riba un pida papel y peg’e na lugarnan cu bo ta bay hopi. Band’i bo spiel, riba frigidaire, den banjo, kamber, etc.
2. Prepara bo mes pa re-programa bo curpa y mente…. Despues di tur e dianan di fiesta, prepara bo mes pa detox bo curpa un poco, comiendo soppi y salada despues di 1 januari.
Purba come saludabel, stop di huma, usa menos alcohol posibel. Corda cu Carnaval ta den porta atrobe. Hasi ehercicio y tuma momentonan di silencio. Si por medita un poco. Duna bo curpa y mente chens pa bin bek den balansa sano y dushi.
Continue reading “Drenta Anja Nobo jen di regalo di bida”
Beauty with Style ta start na januari 2011 cu estudio nobo pa pedicure, basa riba e situacion y necesidadnan na Aruba… www.comprondiendobida.com
Beauty with Style ta start na januari 2011 cu estudio nobo pa pedicure, basa riba e situacion y necesidadnan na Aruba…
Un estudio cu Beauty with Style ta coordina ya pa algun aña ta e estudio pa pedicure.
Estudio di pedicure modelo nobo lo ta basa riba e situacion y necesidadnan na Aruba. Esaki pasobra na Aruba tin situacionnan cu ta hopi specifico pa nos isla. Pa e motibo aki ta invita tur hende interesa den e estudio di pedicure medico pa inscribi pa e estudio aki cu ta cuminsa na januari.
Martine Koeten, directora di Beauty with Style ta splica cu ainda hopi hende no sa e diferencia entre pedicure medico y pedicure cosmetico. Basicamente loke e competencia di un pedicurista cosmetico ta pa corta y lak huñanan saludable, esta e cuido basico.
Continue reading “Beauty with Style na januari cu estudio nobo pa pedicure special pa Aruba”
Con abo kier drenta 2011? Algun tips balioso. Scirbi pa Ingrid Werleman… www.comprondiendobida.com
2011, un anja nobo, y un abo nobo… Den e ultimo articulo nos a papia riba con hopi pas bo tabatin cu Pasco. Awe nos ta bay mas profundo riba e tema aki. Pesey ban wak con nos kier drenta 2011 pa nos tin mas pas y felicidad.
2010 a cambia hopi di nos seguridadnan den bida. Crisis mundial, inseguridad, cambionan drastico den clima, tambe na Aruba. Cosnan grandi riba cua hopi biaha nos no tin hopi influencia… Pesey laga nos keda cerca di cas y cerca di nos mes…’Abo mes!’.
Awe e prome 2 tips…
1. Dispidi di e anja bieuw…laga loke no ta sirbi bo tras… Den un anja por pasa hopi cos. Bo por a logra bo metanan, topa e amor di bo bida, conoce hendenan fantastico… of podise no! Bo por tabatin desenganjo, bo por a perde placa, perde un ser stima of perde un amor! Kico cu bo a pasa aden… usa e bon y sinja di e fout y desenganjonan.
Continue reading “Con abo kier drenta 2011? Algun tips. Ingrid Werleman”
Con hopi Pas bo tabatin cu Pasco?… Un refleho riba bida dedica na Pasco… scirbi pa Ingrid Werleman… www.comprondiendobida.com
Pasco a pasa y hopi di nos a desea otro ‘Bon Pasco’… Den misa y den propaganda nos por a tende ‘Pas na mundo pa hendenan di bon boluntad’… Con hopi nos ta trese esakinan den practica? Palabranan generalmente ta bula bay den biento y toch esun cu ta scirbi of bisa nan tin un speransa cu un otro lo coy nan y incorpora nan den nan bida.
Pasobra…berdad hopi bes tin mes tanto cosnan cu ta uni y na mesun momento separa hopi di nos. E pregunta ta si nos por a pone e cosnan cu ta separa nos un banda y busca e pas y union riba dia di Pasco. Y mas ainda laga esaki ta nos guia pa e resto di nos dianan, no solamente riba un dia den anja. Pasco ta un ocashon unda sentimentonan ta hunga un rol grandi. Tin hopi hende cu ta pasa e dia aki nan so.
Continue reading “Con hopi Pas bo tabatin cu Pasco?”
Comprondiendo Bida ta desea un y tur feliz dianan di Pasco y un bon aña 2011 yen di salud. Un danki special ta bay na nos lesadornan cu a tuma tempo pa lesa y commentá riba e articulonan. Tambe na nos amigonan cu a ‘like’ nos pagina riba Facebook of cu a ‘follow’ nos riba Twitter. Sin boso sosten nos no lo a yega asina lew.
Nos ta spera di wak boso tur den aña 2011, paso nos tin un paar di sorpresa pa demonstra nos gratitud pa boso sosten.
E articulonan mas popular di 2010 riba www.comprondiendobida.com
Siman pasa dia 15 di december tabata net un anja di Comprondiendo Bida online y aki 2 siman fin di anja 2010 ta yegando. Preparando pa drenta anja nobo nos a dicidi pa hasi un inventario di e articulonan cu tabata mas polular bow di nos lesadornan durante anja 2010. Den totaal nos a publica 61 articulo desde 15 di december 2009, pero esaki ta e 10 nan mas popular:
Continue reading “Comprondiendo Bida 2010: E 10 articulonan mas popular”
new article: Kico ta amor…Ingrid Werleman … www.comprondiendobida.com
Amor…un palabra demasiado grandi pa describi, sinembargo un accion y actitud asina simpel cu e ta tuma un solo decision.
Aunke hopi biaha nos no ta conciente amor ta e sentimento cu nos cada un tin cada dia cu nos lanta di nobo y realisa cu ‘atrobe nos tin e regalo di bida pa un dia mas…’…aunke… hopi bes nos ta lubida di bisa ‘danki’ pa esaki.
Amor ta e angel cu nos ta topa tur dia di nobo, ora un otro ser humano hasi nos sinti cu nos ta ‘bal’. Amor ta ora un otro reconoce nos trabou, nos amistad, nos existencia… Amor ta respet, comunicacion entre ami y abo… Amor ta tolerancia, gratitud…amor pa tur loke ta existi…
Amor ta e aire cu nos ta respira…amor ta e shelo, e luna y e streanan cu ta duna lus na e scuridad di anochi…
Continue reading “Kico ta amor”
Comprondiendo Bida ta bisa danki di curason. Awe ta net un anja cu nos a duna Comprondiendo Bida un concepto nobo den forma di un website. Danki na tur esnan cu ta lesa nos articulonan, esnan cu a contribui contenido of cu a duna nos sosten den un of otro manera.
Comprondiendo Bida a nace na 1995 como un deseo di Ingrid Werleman y Dimitri Halley pa comparti informacion di nan alma cu e pueblo di Aruba. Mientras tanto bida a cambia y e exigencianan tambe. Pa e motibo aki a amplia Comprondiendo Bida cu topiconan di interes practico di bida, manera spiritualidad, desaroyo di bida, arte, nos planeta y salud. Si bo tin deseo of kier contribui informacion riba temanan di bo interes? Tuma contacto cu nos via email.
Continue reading “Comprondiendo Bida online a hasi 1 aña y ta bisa danki di curason”
ken ta responsabel pa e bon futuro di nos muchanan? Ingrid Werleman y Angelo Angela riba www.comprondiendobida.com
Dos generacion den combersacion…
Ingrid: Ken ta responsabel pa e bon futuro di nos muchanan, Angelo?
Angelo: Mayornan mester wordo poni bek como e principal responsabel di e educacion di nan yiunan. Esei ta mi humilde opinion, con esei mester pasa mi no sa. Loke ami sa ta cu abo mester pone bo granito di arena, y bo no mester ta trahado social, educador, of traha den husticia pa esei, djis un acto di bondad na e mucha of e hoben: un compliment, un empowerment, purba di kita su atencion for di caya, sosten’e si bo ripara cu e no ta haya sosten di su mayornan.
Continue reading “Ken ta responsabel pa e bon futuro di nos muchanan?”
Silencio cu ta mata, scirbi pa Ingrid Werleman…www.comprondiendobida.com
Nos ta biba den un mundo yen di desorden y toch hopi biaha ta asina dushi pa nos busca e silencio… e silencio ta trankilisa y ta crea energia nobo. Di otro banda den nos mundo di desorden, silencio por ta tambe un enemigo grandi. Silencio ta libera mes tanto cu e por hinca nos den su prison. Silencio ta bira un prison ora nos no por papia riba cosnan cu ta molestia nos of ta hasi nos dolor. Silencio ta ruman di secreto y yiu di taboe. Silencio ta stroba palabranan di sali, paso e ta hasi oreanan di un otro dolor. E ta un di e cosnan cu mas ta danja relacionnan, den ki forma cu ta. ‘Mi no kier tende,’ ‘no ta berdad’, ‘bo ta ganja ‘, ‘mi no kier sa’, ‘awo ki no’ y asina ta sigi hui pa berdadnan cu no ta nace nunca paso nos no ta tribi di cana den e sapato di e otro y purba sinti su dolor.
Continue reading “Silencio cu ta mata. Ingrid Werleman”

robotstxt: allowed

filter: keep


text:
ORANJESTAD, Aruba – E campeonato di Division Honor di Arubaanse Voetbal Bond (AVB) a yega su final diamars anochi despues cu Deportivo Nacional a bay cu victoria di 3-1 riba SV RCA. Ambos team a subi tereno cu meta di bay cu e titulo principal di futbol.
Desde comienso di wega ambos team tabata busca pa habri e marcado y na 11 minuut di wega Davis Oliveros a anota e prome gol pa Deportivo Nacional. E wega a continua unda cu na diferente ocasion RCA tabata tira riba gol y no tabata por a anota. Den e di dos tempo RCA a subi tereno buscando gol di empate pero na 52 minuut di wega Kenroy Ranger a anota e di dos gol. Deportivo Nacional a comete un infraccion y esaki a pone cu S.V. RCA a haya un tiro di pinalti. Ronald Gomez a tuma e tiro di pinalti na 64 minuut di wega y a anota pa S.V. RCA. E wega a continua fuerte y na di 87 minuut Albert Roy “Killer” Frances a anota e di 3 gol pa Deportivo Nacional. E goalgetter di e campeonato ta Davis Oliveros. RCA a ricibi 2 trofeo cual ta di sub campeon y di miho team di campeonato regular.
Secretario General di AVB, Harm van de Seijp, tabata contento cu un publico grandi a yega stadion y apoya nan team. AVB a duna pabien na ambos team cu nan logro. Director Tecnico di Deportivo Nacional Dreyer Bracho tabata feliz cu e team a logra bay cu e titulo y cu e hungadonan a haci nan maximo esfuerso pa por a bay cu e titulo bek Noord despues di 10 aña. E victoria aki tabata e prome victoria di Dreyer Bracho cu Deportivo Nacional. Coach di S.V. RCA a expresa cu e resultado no a bay na nan fabor. E tabata contento pe hungadonan cu nan a yega leu pasobra niun hende no a conta cu nan lo yega final. S.V. RCA no a logra nan meta, pero awo nan lo cuminsa traha bek pa asina bay cu e titulo den e siguiente campeonato.
Sport Vereniging Racing Club Aruba
A funda SV Racing Club Aruba (RCA) dia 15 di februari 1934. E team a sa di crece den e ultimo 83 añanan te bira un organisacion di riba 300 futbolista. Nan ta parti den division di infantil, hubenil, hoofdklas, damas, 35+, 40+ y 50+. Roland “Ditto” Acosta ta Presidente di e organisacion, mientras cu Juan Valdez ta e coach di e team di 25 futbolista cu ta hunga den e division di Honor. Historia a conta nos cu den pasado, e team di RCA a logra titula campeon na 34 ocasion. E team di RCA ta e prome campeon di pais Aruba na aña 1986 y ta e prome team di Aruba pa bira campeon Antiano na aña 1966. E ultimo biaha cu SV RCA a bay cas cu e trofeo di campeon tabata den e campeonato di aña 2015-2016, e tempo ey contra SV Dakota. SV RCA ta conta cu sosten di su patrocinadonan Big Wheel Lottery y Powerade (Tropical Bottling Company).
Deportivo Nacional
A funda Deportivo Nacional dia 15 di Maart 1970 y desde e tempo ey a haci historia den e deporte rey di futbol. Nan ta profila den tur liga di futbol, manera ta division mini baby, baby, Lifida A, Lifida B, Mayor, Junioren y Division Honor. Tambe nan ta den e liga veterano 35, 40 y 50. Mas o menos 200 futbolista ta hunga pa Deportivo Nacional den tur division incluyendo e muchanan cu ta hunga den Lifida. Desde fin di aña 2015 a inaugura nan veld di bala nobo situa na Alto Vista. Presidente di Nacional/Coca Cola ta Silo Brete y e coach ta Dreyer Bracho. Ultimo biaha cu Nacional a bay cu e titulo di campeon tabata na aña 2006-2007, pues 10 aña pasa. Den nan trayectorio, nan a titula 5 biaha campeon y 4 biaha sub campeon. Deportivo Nacional ta conta cu sosten di Coca Cola di Tropical Bottling Company.


text:
KRALENDIJK – Raymond Knops, sekretario di estado e siman aki ta di bishita na Boneiru i Kòrsou. Meskos ku tur hende, ta un obligashon pa e pasa e tèst relashoná ku COVID-19. Promé ku el a subi avion rumbo pa e islanan menshoná, el a pasa e tèst. Pa bishitá Kòrsou esaki ta un obligashon, otro for di Boneiru. Esaki ta pa duna e seguridat ku e no tin e malesa di ‘corona’ vírùs, miéntras e ta atendé ku un bishita di trabou den Karibe. Sigur ta importante pa informá pa evitá ku ta krea pregunta si sekretario di estado a pasa e tèst si òf no.
Sekretario di estado a yega Boneiru djadumingu 30 di ougùstùs i djaluna 31 di ougùstùs lo e hiba kombersashon ku miembronan di Kolegio Ehekutivo i Konseho Insular, ku e mènedjer di programa Danny Rojer di ‘akuerdo di gobernashon ’ i un grupo di ‘young professionals’. Tambe e lo bishitá voedselbank, papia ku representantenan di sektor privá i Kamara di Komersio tokante ayudo di corona. Un bishita na Fundashon Mariadal i Stinapa tambe ta riba programa. Djamars 1 di sèptèmber promé ku e bandoná Boneiru pa Kòrsou, lo tin un konferensia di prensa relashoná ku su bishita.
Riba potrèt momentu ku sekretario di estado Raymond Knops a pasa e tèst.


text:
ORANJESTAD - Awendia empleadonan no sa keda traha hopi aña pa e mesun compania. Nan ta duna e miho di nan pa algun tempo y despues ta fada y ta busca un otro “challenge” den nan carera. Wendell Bennett a busca e mesun “challenge” aki den e mesun compania, MetaCorp, durante no menos di 50 aña largo. Manera e mes ta bisa 50 aña ta nifica hopi sacrificio, trabao duro, lealtad y perseverancia. Pa Bennett ta manera ayera, el a conta.
CABA SCOL, BUSCA TRABOU Y HAYA TRABOU
E ta corda cu tempo el a caba scol, e tabata buscando trabao. El a solicita na refineria, pero no a tum’e. El a solicita pa polis dos biaha, pero pa un of otro motibo e no a logra. Wendell a haya trabao na Wescar cu a wanta net un dia pasobra a mand’e traha como pion riba waf na Playa. Mientras cu e tabata traha na waf, el a mira e trucknan cora di De Veer y forklift y el a bisa su mes cu esey ta loke e kier sigui haci.
E mesun dia ey, parti atardi, el a puntra e trahadonan, unda por haya un trabao cu nan ta haci. E trahadonan a bis’e p’e bay na De Veer Theater ariba y puntra pa Eduardo de Veer. Bennett ta corda con el a subi ariba y a drenta y den menos di 15 minuut despues di e entrevista, a bis’e cu e por a cuminsa traha su siguiente dia. E mes a keda sorprendi di e resultado. Wendell a kita fo’i Wescar y a cuminsa traha 50 aña pasa cu De Veer Transport.
A CUMINSA TRAHA BOU PALO
Wendell a cuminsa cu 20 aña di edad como mechanic helper, literalmente bao palo. No tabatin garashi bunita manera aworaki. Asina nan tabata bay aki aya y ora tin mester di un hende riba forklift, Wendell tabata bay yuda riba waf. Tempo cu el a cumpli 21 aña, el a saca su rijbewijs. El a prepara p’e. Despues di a saca su rijbewijs, el a cuminsa practica riba e trucknan. Un dia De Veer a gar’e ta reverse un truck carga den un luga preta. E siguiente siman, De Veer a mand’e LAGO pa traha den refineria.
DI ARUBA PA BONEIRO PA VENEZUELA
Despues di cuater luna trahando eynan, trabao a habri na Boneiro y el a bay. Despues De Veer a cumpra un compania na Corsou yama ATO, unda cu a mand’e traha eynan. Despues De Veer a haya contract di G.E. pa manda container Punto Fijo, via Puerto Cabello pa Valencia y Caracas. Wendell tabata un di e chauffeurnan ey. Lastimamente el a haya un accidente grave, unda cu el a kibra rudia y djente cu e no por a sigui mas. E persona cu tabata haci e trabao di checker e tempo ey, a fayece. A purba di cultiva otro empleado pa haci e trabao ey pero no tabata logra manera debe ser. A acerca Wendell despues di dos luna drumi na cas, despues cu el a sali fo’i hospital y a pidie si e ta dispuesto pa bay traha como supervisor checker/dispatcher, cual el a tuma e reto.
SIGUI STUDIA PA CARGA MAS RESPONSABILIDAD
Despues cu el a mira cu su direccion ta cambiando, el a bay bek scol anochi y a cuminsa tuma curso. El a cuminsa prepara su mes pa loke tabata na caminda. Wendell a subi di supervisor pa manager, pa Operations Manager y asina e compania a cuminsa crece y e hunto cu ne, te cu e Managing Director, Rudolph Richardson, a haya problema di salud y Wendell a bira director interino raportando na De Veer/MetaCorp. Tur aña ta pone fiesta bispo di Pasco y a invita fo’i su famia. De Veer a anuncia cu desde prome di januari Wendell lo a bira e Managing Director di ATCO y asina el a bira e Managing Director di ATCO te dia cu el a prepara pa baha cu pensioen.
UN DI E UNICO GERENTENAN CU A MANEHA PRACTICAMENTE TUR COMPANIA DI METACORP
Sinembargo, na aña 2010 un biaha mas a bati na su porta cu un otro reto p’e…e biaha aki na Brouwerij Nacional Balashi. A bel Wendell riba un diabierna y a inform’e cu desde dialuna e mester tuma maneho di e compania over. Di un industria di heavy equipment y mecanico, a bay pa produci cerbes y refresco. Wendell a comenta cu e mester a percura pa esunnan cu ta traha e productonan aki, e guia nan y percura pa e trabou ta haci. Ora cu el a kere cu ta pa algun luna, a tuma cinco aña y tres luna prome cu a haya un otro persona pa reemplas’e.
Despues di esey, a haya problema na New York Laundry y a pidi Wendell p’e bay eynan te ora cu haya un hende. Esey a dura dos aña. Wendell a splica cu despues di New York Laundry, el a bay Ecogas y Ecotech tambe pa algun tempo. De facto, e echo cu por a mand’e traha na tur e companianan aki, ta pasobra cu e ta un di e poconan cu conoce e cultura di MetaCorp y di Eduardo de Veer den su plant’i man. E ta un di e poconan cu a studia na e Universidad di MetaCorp den cual integridad, respeta e trahado y bay tras di tur oportunidad di negoshi, ta resalta.
PASANDO SU CONOCEMENTO PA E HOBENNAN
Desde december Wendell ta duna un man y p’e ultimo 6 pa 8 aña, e ta inspira e trahadonan nobo en particular. E ta purba di motiva e trahadonan y purba di haci nan un miho trahado di locual cu nan a cuminsa cu ne. Esey ta practicamente loke cu Wendell ta haciendo pa MetaCorp den tur compania. E ta disfruta loke e ta haci p’e compania. E no tin un responsabilidad di director mas, pero e responsabilidad a bira mas grandi pasobra e ta un reto pa haci e hobennan awe un bon trahado.
WENDELL TABATEY DURANTE MITA DI EXISTENCIA DI METACORP
Eduardo de Veer, presidente di e Hunta di Supervision di MetaCorp, tambe tabata presente durante di e evento dedica na Wendell Bennett. El a recorda varios aspecto di e trayectorio largo di Wendell, entre otro na momento cu el a solicita 50 aña pasa, te awo. “E carera di Wendell ta impresionante. E ta conoci paden y pafo di MetaCorp. E ta un di e icononan di e compania, representa pa su balor y principionan”, asina e doño di e compania netamente Arubiano cu mas di shen aña di existencia, a conta na Balashi Beer Garden.
Segun Eduardo de Veer, cu semper Wendell tabatey unda cu ta expande e compania. Y te ainda esey t'e caso. Wendell ta cay para riba su pianan y sa e cultura y ta yuda prepara e hendenan pa yuda planta y cosecha riba cultura di e compania aki.
“E ta un persona cu ta hopi honesto, trahado duro y por confia riba dje cu si entreg'e un proyecto, cu e ta hinca e bala ey den gol. Esey ta Wendell.”
Eduardo de Veer a termina bisando cu e por gaba cu den e compania MetaCorp y su subsidiario, tin un solo Wendell Bennett. E tabata un factor importante den henter e carera di MetaCorp. Mita di e 100 añanan cu MetaCorp ta existi, mita di nan Wendell tabat’ey 'al pie del cañon", leading the troops!
Ta bon pa menciona acera cu, despues di Eduardo de Veer, cu tin algun aña mas di servicio, ta bin Bienvenido Alberto na Tropical Bottling Company y su tras mesora Wendell Bennett ta e trahado cu mas aña continuo di servicio. Semper e ta cla pa bay cu pensioen, pero ki ora presenta un reto den compania, e prome persona cu ta pensa riba dje pa atende y soluciona e reto, ta Wendell.
YIU ORGUYOSO DI SU TATA
Yiu homber mayo di Wendell, Rene Bennnett, tambe a hiba palabra na honor di su tata cu a cumpli 50 aña trahando pa MetaCorp. Ta cinco decada, mita siglo di trabao duro, sodo y lagrima. Pero mas importante, lealtad no solamente fo'i su tata, pero for di e prestigioso compania MetaCorp. Su tata stima loke e ta haci y ta dispuesto pa comparti su conocemento pa esun cu kier scucha. Rene Bennett a sigura cu su tata Wendell a hunga un rol hopi importante den carera di hopi empleado di MetaCorp y esey ta bisto.
ORANJESTAD – Recientemente Kiwanis Club of Palm Beach Aruba a instala su directiva nobo pa e aña 2022-2023. Na e ocasion aki, Luitenant Governor Sra. Marelva Corion, procedente for di Curacao, tabata presente personalmente pa haci e instalacion. Durante e instalacion aki Sra. Corion a ricibi asistencia di Past Governor Sr. Robert (Bob) Spellen. Como maestro di ceremonia pa e anochi aki a keda encarga miembro y Past President, Sr. Patrick Brown.
ORANJESTAD - Marcando e di cinco aniversario di e programa di premiacion, Aruba Hotel & Tourism Association (AHATA) ta hopi entusiasma pa anuncia cu e evento special di AHATA Excellence Awards lo tuma lugar diasabra venidero.
ORANJESTAD – E pelicula localmente produci Blackout, a keda nomina pa 3 premio na India. Cu hopi orguyo e productor local Angel Soto a anuncia cu su pelicula “Blackout” di e aña aki a causa furor ultimo na e Northeast International India Film Festival (NIIFF) 2022.
(ADVERTORIAL)
PALM BEACH – Den conexion cu temporada di Thanksgiving y den celebracion di e dia mundial di derechonan di mucha, Aruba Marriott Resort & Stellaris Casino a organisa un fundraising Thanksgiving brunch na La Vista día 20 di November 2022.
ORANJESTAD - Despues di e di tres y ultimo anochi di Prefinals, Stichting Musica ya caba ta den pleno preparacion pa e Caiso Finals y Super Saturday Soca Finals di Aruba Caiso & Soca Monarch 2023. E anochinan final lo tuma lugar riba 27 y 28 di januari 2023. Stichting Musica a anuncia cu e finalistanan cu lo pasa pa e Finals di Aruba Caiso & Soca Monarch 2023, lo wordo divulga riba diaranson, 11 di januari 2023. Esaki ta nifica cu tur participante di prefinals, lo ricibi amplio oportunidad pa promove nan produccion desde awor te cu e fecha aki.


text:
‘Aki ta unda MEP ta diferencia di AVP pa cu sostenibilidad’
ArenaPoliti.co a tuma contacto cu parlamentario di MEP, sr. Chris Romero, pa haya sa mas di e vision di MEP pa loke ta trata sostenibilidad. Sostenibilidad ta un concepto amplio, di cual medio ambiente ta forma parti di dje, pero cu ta encera hopi mas aspecto. E Sustainable Development Goals cu Nacionnan Uni a defini ta duna un ilustracion di diferente aspectonan cu sostenibilidad ta encera.
Sostenibilidad ta un topico hopi discuti na Aruba. Pa haya sa con e vision di MEP pa loke ta trata sostenibilidad ta diferencia di e maneho cu gabinete Mike Eman I y II (AVP) a hiba durante e ultimo casi ocho aña di gobernacion, ArenaPoliti.co a haci sr. Romero e siguiente pregunta: Si MEP logra forma e siguiente gobierno, kico MEP lo haci diferente pa loke ta trata sostenibilidad, compara cu e maneho di gabinete Mike Eman I y II?
Sr. Romero ta cuminsa su contesta dunando su interpretacion di e significacion di sostenibilidad: “Ultimo aña sostenibilidad ta un palabra cu a wordo hopi usa y mal usa. Si bo mester haci un encuesta pa loke ta e significacion di e palabra, hopi lo bisa cu ta energia alternativo y un poco di medio ambiente. Aunke esakinan tambe ta den sostenebilidad nan ta partinan hopi chikito den esaki.”
… ora bo corta matanan cu tin hopi aña bo ta destrui esaki pa futuro generacion y ningun proyecto tin balor pa pone un deuda riba bo pueblo su cabes especialmente no pa 30 aña.”
Chris Romero: “Sostenebildidad ta e balance cu bo mester crea entre e areanan economico, social y ecologia. Es decir brinda e generacion di awe tur cos cu tin derecho riba dje pero sin daña nada pa nos futuro generacionnan pero tambe e mester keda pagabel pa tur hende. Aki ta unda nos ta diferencia di e gobierno actual ora bo corta matanan cu tin hopi aña bo ta destrui esaki pa futuro generacion y ningun proyecto tin balor pa pone un deuda riba bo pueblo su cabes especialmente no pa 30 aña.”
Energia alternativo y medio ambiente
Chris Romero: “Lo mester traha hopi duro pa trece un balance entre e tres pilarnan di sostenibilidad pero nos mester haci lihe tempo ta contra nos. Mester desaroya mas energia alternativo? Kisas, pero no a todo costo y ni locual tin awo no ta wordo usa efectivamente. Medio ambiente mester atencion urgente pensa riba dump na Parkietenbos pero tambe tur e groen gebied cu ta wordo rosa.”
Mester desaroya mas energia alternativo? Kisas, pero no a todo costo y ni locual tin awo no ta wordo usa efectivamente.”
Pobresa y cuminda
Chris Romero: “E parti mas dificil ta e parti social, ohala cu den e proximo cuater añanan MEP lo por eradica pobersa na Aruba pero e lo ta un bataya gigantesco. Nos lo ta extremadamente orguyoso si nos por duna tur mucha algo di come nutritivo na scol si nan no por haya esaki na cas y si nos por percura cu mas [cu] 97% di muchanan ta [na] scol hayando les, paso aunke tin leerplicht e cifra aki ta wordo estima mucha mas abou. Food security ta un area den e mundo di sostenibilidad cu ta sumamente importante. Nos ta depende casi 100% di importacion pa alimenta nos isla imagina si algo mester pasa cu nos no por importa cuminda. P’esey esaki lo ta un priodidad di nos gobierno.”
Relevante: Xiomara Maduro: ‘Sostenibilidad ta cuminsa cu e bienestar di Pueblo’ [entrevista]
Expresionnan haci den e articulo aki no necesariamente ta refleha opinion di ArenaPoliti.co


text: Dialuna mainta a drenta informe di cu tin un cas na candela y cu aparentemente lo tin un dama aden den Caya G.F. “Betico” Croes, mesora a dirigi tanto polis como bombero na e sitio. Na yegada di e patruya a bin compronde cu ta un cushina lo ta na candela pero no tin ningun hende den e cas. Locual a sosode ta cu e dama a pone algo cushina y a sali bay lagando esaki y esaki a pega na candela y a causa basta daño den e cushina entretanto a logra paga e candela. Na yegada di bombero nan a controla y a mira cu no tin peliger mas di candela.


text:
Category: INCIDENTE
Illegalnan ta sigui purba drenta nos islanan, 30 persona deteni !
Diaranson anochi, Guarda Costa a detecta un embarcacion sospechoso cu tabata navegando na CuraƧao. E embarcacion, tabata un embarcacion tipo yola, e tabata navegando di…
[VIDEO] Accidente cu hende herida na e rotonde banda di Guardian Group
Diabierna madruga a drenta informe di un accidente na e rotonde banda di Guardian Group, mesora a dirigi tanto polis como ambulans na…
[VIDEO] Hoben a caba di cumpra auto y hibando esaki su cas esaki a pega candela
Diahuebs anochi a drenta informe di cu tin un auto na candela den Rondweg, mesora a dirigi tanto polis como bombero…
[VIDEO] Oficialnan di e brigada motorisa di polis a tene control riba velocidad riba WVB na Bushiri
Diahuebs atardi e oficialnan di e brigada motorisa di polis a tene un control den trafico riba velocidad, e control aki a tuma…
NO TIN MAS CONFUSION CAMARANAN A SER KITA NA WARDA DI POLISNAN EN CONEXION CU ENTREGA DI ARMA DI CANDELA.
MACUARIMA, SANTA CRUZ: Cuerpo policial kier a informa pueblo cu en conexion cu e entregamento di arma di candela na e dos warda di polisnan…
Cuater persona cu amplio experencia y dedicacion 40 ANIVERSARIO DEDICANDO NA PAIS ARUBA
MACUARIMA, SANTA CRUZ: Cuerpo Policial Aruba ta di celebracion pero tambe un momento pa recorda e esfuerso y dedicacion di cuater polis cu ta den…
[VIDEO] Polis a detene yiu cu a lanta contra famia den cas na Lucerostraat
Diaranson anochi a drenta informe di cu un yiu a lanta contra famia na Lucerostraat, mesora a dirigi patruya na e sitio. Na…
Polis a bay un hotel na Palm Beach pa un hende burachi y fastioso
Diaranson anochi a drenta informe di cu tin un persona burachi haciendo fastioso na un hotel na Palm Beach, mesora a dirigi un patruya…
[VIDEO] Polis a topa cu 2 mucha cu a purba comete ladronicia, polis a tuma nan datos y a hala nan atencion.
Diaranson anochi a drenta informe di 2 mucha riba bicicleta lo a trata di comete ladronicia na un di e hotelnan na…
Polis a detene homber bao influencia di un of otro substancia na un bar den Oranjestad
Diaranson anochi a drenta informe di cu tin un persona cu comportacion irregular na un bar na Hendrikstraat, mesora a dirigi patruyanan na…


text:
KRALENDIJK – Ayera djamars 14 di aprel, taksistanan a reuní den Parke Wilhelmina pa papia ku entre otro diputado James Kroon relashoná ku e situashon fastioso di ‘corona virus’. Radio Live 99.9 FM a papia ku Ronny Bernabela i Stanley Balentin. Nan tabata esnan ku a papia ku prensa relashoná ku loke a sosodé. Bernabela di taksi 28 a menshoná entre otro ku nan ta presente na e sitio pa mustra nan prekupashon i un posibel ayudo. “Taksista ta e promé grupo ku a haña gòlpi relashoná ku vírùs di ‘corona’. Nos a sigui diferente enkuentro ku prensa, sinembargo nos no a tende nada kiko ta bai sosodé ku taksistanan. Nos a aktivá un komishon di 3 persona, Stanley Balentin, ami i e otro persona ta sufri di kebrante di salu i no por ta presente. Awor ta 30 dia sin trabou i esaki ta un situashon hopi difísil pa taksistanan. Diputado tabata presente i a duna tur atenshon, ku e ta bai huntu ku otronan pa atendé pa yega na un solushon mas rápido posibel.
Personalmente mi ta haña ku Hulanda ta hasi e kosnan difísil. Hulanda a manda sèn, sinembargo esaki no ta konta pa taksistanan, ”Bernabela a menshoná. Despues a papia e atardi Balentin i e a menshoná ku no tin entrada pa taksistanan. “Nos a tuma nota ku Hulanda a yega na e palabrashon pa duna taksistanan aya 4000 Euro i Aruba ta bai duna taksistanan di e isla 4000 florin. Nos tambe a papia i yega na e idea pa na Boneiru nos haña 4000 dòler pa taksistanan. Nos a splika gobièrnu e situashon i bisa nan ku nos ke 4000 dòler pa 3 luna. Miembronan di konseho insular a bai di akuerdo pa paga taksista e suma menshoná. A amplia e grupo ku ta bai duna sèn, entre otro piskadónan, sinembargo CFT a menshoná ku esaki no por. Mester kap esaki den algun parti.
Mientrastantu no a tende nada mas i taksistanan ta mira dia ta pasa, i un mas ku otro nan ta sinti e nesesidat di nan entrada ku nan no tin mas. Nos a pidi gobièrnu pa nos haña un ‘voorschot’ i keda pendiente pa e suma kaminda taksistanan ta bai haña e montante di 4000 dòler pa 3 luna. WEB, Telbo i Flamingo TV no ta bai kita esaki for di taksistanan te momentu ku nan risibí e sèn pa nan paga loke nan ta den nesesidat i nan lo kanselá tur nan debenan. Esaki sigur ta di apresiá. Nos ta satisfecho loke nos a tende di diputado i personalmente mi ta hopi kontentu apesar di e krísis gran parti di taksista a presentá. Covid-19 ta algu malu, sinembargo el a trese kos bon tambe. Awor pa dilanti nos ta bai struktura e instituto di taksistanan i pone stabil riba pia,”Balentin a finalisá bisando.


text:
Un team special di recherchenan di Cuerpo Policial diabierna for di mainta a cuminsa spot un caso cu nan tin bista riba dje y tipnan ricibi y riba caya a logra di para varios persona cu tabata bishita e cas den Mandolinastraat Dakota pa cumpra droga, y asina detene e personanan y keda interoga di biaha.
Despues di a logra gara cumpradonan di droga a bay over cu ordo di fiscal pa tene un razzia grandi na e cas den Dakota y a detene varios persona cu lo tabata bende droga. A tuma cosnan den beslag relevante cu e investigacion y basta droga haya.


text:
ORANJESTAD – Durante presentacion di Programa di Partido ‘Padilanti: 2017-2021’ candidato #2 riba lista di Partido di Pueblo Arubano AVP Benny Sevinger tabata encarga pa presenta e vision y plan riba tereno di infrastructura y integracion. El a subi escenario pa hiba palabra mey mey di un ovacion sumamente grandi cu ta consolida su gran aceptacion y cariño den pueblo. Cu e mesun entusiasmo cu e ta ricibi di pueblo, Sevinger a inicia bisando cu AVP ta e unico partido cu por bisa di a cumpli cu tur loke el a priminti.
“Na 2009, ora nos a drenta den gobierno, nos a haya un pais na werki. No tabatin placa pa nada, no tabatin placa ni pa e pober,ni pa e riconan. Sinembargo nos a lora manga di camisa y nos a bisa: ‘Nos ta bay drecha nos pais, nos ta bay drecha producto Aruba’,” Sevinger a bisa splicando con Gabinete Mike Eman a sinta dia aden y anochinan largo y a traha un plan di infrastrctura yama ‘Renoba Aruba’.
Esey ta e plan cu a bin ta ehecutando den 8 aña. A dicidi cu no kier solamente hotel di 5 streya, pero kier barionan di 5 streya. “Mira awe Yuwana Morto, mira awe Bushiri, mira awe Madiki; mira Yara, mira awe Village, mira awe Montserrat, tur e barionan aki ta 5 streya. Esey nos kier pa nos hendenan,” Sevinger a bisa na e sala yen.
AVP tabata di opinion tambe cu no por ta posibel cu un centro di ciudad a bira simpelmente un choller house. Esey ta loke e gobierno anterior a laga pa nos, un centro cu adictonan. “Nos tin curason pa nan, nos tin cu yudanan, pero poniendo nan den centro di ciudad no ta e solucion. Nos a dicidi nos ta bay drecha nos centro di ciudad. Awe wak nos centro di ciudad, wak e tram cu bo ta core aden, wak e tiendanan nobo, 350 mata nobo, tur caminda den renobacion y apenas nos a cuminsa. Gobierno di AVP a drecha centro di ciudad na San Nicolas tambe.
Otro cos cu AVP a hereda di e gobierno anterior tabata edificionan di gobierno totalmente den ruina. A percura pa tur esey. Awe por mira cu tin edificio nobo di DIMAS, Corte di Husticia, Watertoren di Playa y di San Nicolas y varios otro pa menciona, incluyendo centenares di scolnan renoba. “Tambe Bestuurskantoor, e centro di nos pais unda ta wordo goberna, a wordo bandona. Awe nos tin un Bestuurskantoor cu un parti nobo y cu un Plasa Padu cu nos tur ta orguyoso di dje.” Aplauso y mas aplauso a compaña Sevinger durante su discurso.


text:
KRALENDIJK – John-Marie Nicolaas, e nòmber aki no bisa niun hende nada. Hopi bia un hende tin ‘bijnaam’ i ta bisa e no ta bunita pa menshoná. Den kaso di ‘Pichiri’ ta bon pa menshon’é. E no ta referí na un bèrdat pa su persona. Semper tur hende a rekonosé i yam’é asina. ‘Pichiri’ despues di 9 luna ku e no por a mira nada, awor tin su bista bèk.
‘Pichiri’ tabata entrenadó di tim di sòftbòl Sonrisa pa hopi aña. Ta trata di un ekipo di sòftbòl di hende muhé.
E miembronan di e tim huntu ku esnan di La Sonrisa ku ta e tim di hende hòmber, a yega na e idea pa sorprendé ‘Pichiri’ riba su fecha natal, i selebrá huntu kuné su 52 aña di bida.
Tabata un alegria pa ‘Pichiri ta presente huntu ku su hendenan, i a opta pa selebrá e fiesta na ‘Jossy Boekhoudt Ball Park’. Momentu ku mi a yega na e sitio ariba menshoná, saludando algun persona mi a tende nan menshoná ku ‘Pichiri’ a rekonosé Fittipaldi. Momentu ku mi a aserk’é ,el a bisa: Edson konta? Bèrdat asina e ta yamami. Mi sa ku ‘Pichiri’ ta siegu, loke mi a tende i eksperensia na algun momentu ora mi ta bai kubri kos di aktividat sosial i top’é. Mi tabata bis’é ku ta ami ta su dilanti pa e sa ku ken e ta papia, pasobra e no ta mira.
Mi a aserk’é, salud’é i el a rekonosémi bon i nos a kombersá.
‘Pichiri’:” 9 luna mi a pasa siegu i awor a rekobrá mi bista. Hopi hende no ta kere ku mi tin mi bista, i nan ta hasi tur manera pa komprondé di bèrdat si mi ta wak atrobe òf mi ta rekonosé hende pa nan stèm. No, mi ta wak normal manera un hende ku tin su bista. Danki na Dios mi ta kontentu i relahá. Skuridat di siegu ta doló, prekupashon i bashí enorme den bida.
Mi ta hopi kontentu di por mira i selebrá ku mi hendenan. Nan a bisami nan no ta bisa nan nòmber i ta deseá pa ami mes rekonosé i bisa nan nòmber loke a sosodé. Mayoria di nan no tabata sa ku mi a rekobrá mi bista. Nan a keda hopi kontentu i impreshoná.”
‘PICHIRI’
Kon a yega na e nòmber Pichiri? ”Mi nòmber ta John, sinembargo práktikamente niun hende no sa. Hopi hende ta kere e nòmber di ‘Pichiri’ a bin di e mundu di fiesta di Sanikolas, pasobra mi tabata un ‘zwarte piet’ pa hopi aña. Ben Oleana ta outor di e nòmber ku mi tin ku ta úniko, esta ‘Pichiri’. Mi no tin niun problema si un hende yamami asina, sinembargo niun hende no ta yamami John.
For di mi 7 aña di bida, pues awor ya pa 45 aña tur hende ta rekonosémi komo ‘Pichiri’, e nòmber ku Ben mi amigu a dunami, ”Pichiri a konta ku hopi alegria.


text:
Konosido reportero hudisial Peter R.de Vries a risibí herida di bala den kabes.
Amsterdam - Djamars atardi a drenta e notisia ku e konosido reportero hudisial ulandes, Peter R. de Vries a ser tirá den Lange Leidsedwarsstraat na Amsterdam. Asina fuentenan a informá NOS. De Vries a kaba di sali for di su presentashon den RTL Boulevard ora ku un hòmber deskonosí a lòs sinku bala riba dje. Segun e fuentenan De Vries lo a sufri herida di bala na su kabes. Riba retnan sosial tin varios video basta grafiko di e insidente, kaminda por mira klaramente ku De Vries a risibí bala den kabes.
A trasportá Peter R. de Vries (64) ku urgensia pa hòspital. Polisnan a start un buskeda masal riba un hòmber delegá, koló habrí, ku tabatin un ‘jas’ bèrdè skur bistí i un pèchi pretu riba su kabes. Outoridatnan ta pidi tur hende ku señalá e hòmber, pa no aserké, sinó yama e number di emergensia 112. De Vries tabata prinsipalmente konosí komo investigadó i reportero hudisial. Ademas e tabata fungi komo bosero i persona di konfiansa den diferente kaso polisial i hudisial. Entre otro e tabata bosero di e testigu klave Nabil B. den e kaso Marengo. Debí na e kaso akí, for di 2019 De Vries tabatin vigilansia personal, pasó e tabata riba lista di asesinato di e Ridouan Taghi, ku ta e sospechoso prinsipal den kaso Marengo. Na 2019 a asesiná tantu ruman komo abogado di e testigu Nabil B. Diferente polítiko i personahenan popular na Ulanda a reakshoná di shòk pa e suseso lamentabel ku a tuma lugá den pleno Amsterdam.


text:
KRALENDIJK – USIBO saliendo for di e punto di bista ku outoridat ta esun ku tin ku tuma medida, pero alabes tin ku ehekutá e mantenshon di e medidanan akompañá ku sanshonnan ora violá esakinan USIBO a proponé lo siguiente. Mirando ku e medidanan klásiko pa evitá e plamamentu di e pandemia aki ta enserá higiena i mantenshon di distansia sosial, gobièrnu mester traha un tabèl den kua ta indiká kuantu hende pareu por ta presente riba kuantu meter kuadrá di un lokalidat. Den esaki ya nos a indiká ku un ehèmpel di e klasnan kaminda muchanan lo tin ku sigui haña lès. E mesun prinsipio aki por uza den e sektornan komersial tambe. Na momentu ku tur hende konosé e tabèl, nan sa tambe kuantu persona ta pèrmisibel den e lokalidat(nan) ku nan ta manehá. Ku esei nan por tuma e medidanan apropiá pa ehekutá e medidanan diktá hasiendo mínimo daño na nan operashon diario.
Tambe USIBO ta boga pa gezaghèber splika ku uzo di tapa boka ta obligatorio i/o rekomendabel. Nos por maginá nos ku den espasionan será uzo di e tapa boka ta altamente rekomendabel. Pa e kòntròl, USIBO ta kere ku por traha diferente tim di taskforce den kua por lo ménos tin un miembro ku outoridat polisial. Por uza e taskforce-nan aki pa krea empleo i/o pa laga esnan ku ta na kas awor aki hasi un trabou útil. Spesialmente den arianan públiko manera entre otro playanan e kòntròl aki ta sumamente rekomendabel no pa stòp aktividat di rekreo pero pa rekordá e hendenan riba mantenshon di e distansia sosial


text:
Imprenta
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Imprenta of "mashin di druk" (Hulandes: drukpers) ta un mashin cu ta wordo uza pa haci un texto of un imagen na cantidad di papel. E mashin di mas bieu mundialmente ta bin di China y/of Korea.
E mashin di druk di mas bieu na Europa ta "degelpers". Esaki ta consisti di un stellage di un plachi bou na unda e forma di druk ta ariba y un plachi ariba (degel). E forma di druk ta wordo geink cu e man. Djey ta pone un papel riba dje. Cu un ayudo di e spindel e plachi abou por wordo gedrey den un forma di impresion. Door di e dreymento di e plachi abou contra e papel ta haci e impresion. E mashin di druk di mas bieu di Europa ta exhibi na Plantin-Moretus museum den Antwerpen.
Despues di tempo, e plachi ariba (degel) a wordo modernisa. Djey e cilinderpersen y rotatiepersen a desaroya na unda e velocidad di produccion a bira mas grandi.
Den siglo 20 a bin e offsetprocede. Banda di esey a bin persen pa foliedruk, diepdruk, zeefdruk y tampondruk.


text:
KRALENDIJK – Tim kulinario Bonaire a sera temporada ku un tremendo anochi, unda a invitá entre otro spònsernan ku a kontribuí ku nan durante e temporada di 2019. Durante e aktividat, manera ta nan spesialidat e Tim Kulinario a perkurá kos di bebe i kome pa tur presente. Sabor di kada kos di kome ku nan a presentá no tin diskushon. Ta trata di un tim profeshonal ku nivel di preparashon mundial. Hopi aña e tim Kulinario di Bonaire, ta bou di guia di Isidoor van Riemsdijk i Floris van Loo kendenan sa di e tarea.
Durante e anochi den presensia di tur invitado van Loo i van Riemsdijk a entrega e plaka di mérito pa esnan ku a forma parti di Tim Kulinario mas ku 3 aña. Despues a entrega regalo na 2 persona, ku resientemente a forma parti di e tim. A entrega bukèt di flor pa esnan ku ta tras di kortina ku ta sostené esnan na kabes di e Tim Kulinario. Komo sorpresa a entrega plaka di mérito pa van Loo, kende pa 7 aña ta mènedjer di e tim Kulinario. Na mes momentu a presentá Dhanesh de Kok, e persona ku ta bai kontinuá komo mènedjer di e tim. Van Loo ta sigui ku e tim hasiendo otro tarea. E anochi nan a menshoná ku e plan ta pa 2020 kompetí na mas kompetensia aparte di Merka.


text:
Pais Aruba y sigur husticia mester ta un prioridad Resultado y escogencia di e pueblo ta conoci y sagrado y na su luga pa desea e siguiente gobernantenan y representantenan di pueblo e forsa y intencion corecto pa traha na bienestar y recuperacion di nos pais Aruba. Incertidumbre ta reina grandemente riba nos isla pa...
UltimoNoticia:
Ta keda trece conscientisacion riba asuntonan di droga
Prevencion di abuso ta responsabilidad di tur
Proteccion di nos hubentud
Calidad den duna servicio
Abuso ta keda bin den famia
Mester ta disciplina cu diabetes
Factornan di comete un crimen
Negligencia di muchanan
Prome señalnan di persona cu dementia
Efectonan di abuso sexual
Mucha, hoben y adulto cu diabetes tipo 1
Meta di fundacion ta pa hende sinti nan mes na cas
Ta importante pa cada mayor ta envolvi den bida di nan yiu
Mester tin un bon enfoke y claridad den bida
Etapa y señalnan di abuso
Crimen bou di e hubentud
Actividad pa salud ta conta pa tur tipo di hende
Lo sigui traha riba campaña di prevencion
Violencia den famia a subi
Crucial pa esun cu tuma e reto:
Despedida di Parlamento 10, y discurso: Presidente, coleganan di parlamento number 10 y tur esnan den tribuna y cu ta sigui nos na cas
Mi kier a cuminsa na bisa:- Danki na Sra. Evelyn Wever-Croes y pueblo di Aruba pa e oportunidad di por a sirbi como un miembro di parlamento di Aruba. – Como ser femenino den politica sigur mi kier a felicita Sra. Evelyn Wever Croes cu su logro como votegetter cu 7,518 voto personal y tambe...
Daphne Lejuez su banda
Mi a opta pa no manda un relato di prensa na momento cu mi a entrega mi retiro di Accion21, pasobra mi no kier a causa daño na cualkier negociacion pa un coalicion den interes general di nos Pais, ni tampoco crea desconfiansa bou di tur e votadornan di Accion21. Pero mirando e reaccion di...
Ya a pasa un aña di dia 3 juli di manifestacion pa bringa contra abuso sexual di mucha
Ya a pasa un aña ‘Dia 3 juli 2021 ta net 1 aña cu S.E.C.A Stichting End Child Abuse tin ta bringando contra “ABUSO SEXUAL DI MUCHA” 1 aña cu nos a manifesta 3 july 20201 aña ta treciendo awareness riba tema1 aña cu nos a entrega varios carta na Gobierno, Parlamento y Gobernador. 1...
Gobierno no ta obliga di sigui conseho di Raad Van Advies
Ronda di consulta organisa door di Gobernador Alfonso Boekhoudt a cuminsa dialuna pa 9’or di mainta ora cu el a ricibi presidente di e organo consultativo Raad van Advies Frits Goedgedrag. Esaki ta un procedura normal despues di cada eleccion. RvA ta un di e organonan di conseho di Gobierno y nan rol ta pa...
Gerlien Croes: Bo educacion, bo unico opcion!
Aruba, mi pueblo, nos ta na un cruzada caminda nos escogencia dia 25 di juni proximo lo determina e rumbo cu nos ta haya cu nos y nos pais merece. E ultimo aña aki sigur a revela nos potencial maximo den adapta, reahusta y reinventa nos mes usando cada recurso di nos balor humano den...
Mayornan ta un di e personanan mas importante den e bida di un mucha
Mayornan ta un di e personanan mas importante den e bida di un mucha. Bou di mayornan ta compronde: un mama, un tata, y tambe otro personanan cu ta fungi den e rol di mayor. For di momento cu un mucha nace, nan ta depende ariba e mayornan pa provee cuido cu nan mester pa...
Alvin Molina su perspectiva di politica
SAN NICOLAS; Desde cu Alvin Molina a wordo lansa riba lista MEP como candidato number 10 e la ricibi hopi aprecio y interes pa e manera con e ta hiba politica. Recientemente Molina a comparti su perspectiva di politica por medio di un serie di 3 video riba su pagina di Facebook cu a hala...
John Arends; E corupcion, fraude y nepotismo di Dangui Oduber den e maneho di medicinal Cannabis
Dangui a sinta 1 aña largo ariba e regeling, sin tene cuenta di e personanan cu e CBD por a juda i a laga nan sufri pa 1 aña largo. Danqui a paga un hurista cu placa di pueblo 40 mil pa trek no84 back in, sin consulta cu Ministerraad of Raad van advies. Despues...
Jennifer Arends-Reyes su curason ta cu Turismo: Turismo ta nos
Nos ta yegando na e recta final pa cu campaña electoral 2021. Otro siman Aruba mester sali y vota pa e candidato di nan escogencia. Sra Jennifer Arends- Reyes a sa di ricibi e apoyo masal for di comunidad yegando asina hopi di serca pa scucha e dolor y e preocupacion cu ta bibando bao...


text:
Kralendijk – E delagashon di Boneiru ku ta partisipá na e festival literario Arte di Palabra a yega djaluna na Aruba. Na yegada e komishon organisadó di Arte di Palabra Aruba, enkabesá pa Juli Merencia, a risibí e talentonan Boneriano. El a yama nan bon biní riba ‘one happy island’ i a kompaña e delegashon te na e lugá ku nan ta keda.
Parti mèrdia a hasi bishita na San Nicolas. Einan a topa ku entre otro e konosido Malonchi. Malonchi , kual a deseá e partisipantenan hopi éksito i tambe a pasa na Nicolaas Store.
Saka kara
E partisipantenan ta preparando nan mes pa dia di kompetensia, esta djárason 28 yüli 2021. Por sigui e kompetensia riba e página di facebook di Arte di Palabra i Gobièrnu di Boneiru.


text:
Partido AVP hunto cu Fundacion Mito Croes y Funadacion Digna Lacle Herrera a tene un ‘brainstorming session’ cu varios sindicato y tambe cu e organisacion di pensionadonan caminda a hiba discusion riba varios punto di interes general. Organisacionan cu a participa na e session aki tabata SIMAR, SPA, SADA y OPPA.
Lider di Partido mr. Mike Eman a dirigi e brainstorming cu un panel di colega y conseheronan, parlamentario Robert Candelaria, dr.mr. Rycond Santo do Nascimento, mr. Franky Hoevertsz, drs. Rene Herde y Carl Giel.
Lider di AVP, Mike Eman despues di e dialgo aki a mustra un biaha mas riba e importancia pa un gobierno hiba dialogo na tur momento cu instancianan den comunidad, pa intercambia riba pensamento y mira con ta e miho forma pa yega na solucionnan adecuado pa henter pueblo.
-Ta hopi importante pa den e proceso aki, cu partido ta canando pa recoge sentimentonan y preocupacionnan y ideanan cu tin den comunidad pa c’un futuro gobernacion, cu nos por a sinta bastante ora scucha di sindicatonan SADA di douane, SPA di polis, sindicato SIMAR di maestronan di scol y tambe OPPA representando pensionadonan. Den tur e presentacionnan cu nos a haya di nan, nos ta sinti claramente un preocupacion cu bo por categorisa den tres punto hopi importante cu a sali den e session aki padilanti.-
Un preocupacion hopi hopi grandi ta cu no tin participacion real na e momentonan aki, no tin dialogo, caminda tin sindicato ta wardando mas c’un aña riba reunionnan, riba punto y temanan hopi importante pa nan, tin otronan cu a haya invitacion caminda e Minister ta simplemente participa nan riba kico ta su decision y otronan simplemente no ta haya reunion cu gobierno.
Tin un sentido hopi hopi grandi di falta di participacion riba temanan asina esencial, hustamente den un periodo cu mas cu nunca, Aruba mester tin un dialogo caminda hunto nos ta mira e retonan cu nos tin nos dilanti y busca e solucionnan den un contexto cu tin ‘draagvlak’ p’e den comunidad.
Tur cos ta wordo imponi na e momentonan aki, ta sinti cu hopi cos a wordo presenta na ultimo ora caminda no tin espacio mas pa discusion.
Nos a haci un compromiso e anochi aki tambe na esunnan presente, c’un gobierno di signatura AVP, defintivamente y nos no ta bisa esaki sin referencia di un ‘trackrecord’ lo re-introduci e Plataforma di dialogo social caminda cu riba temanan grandi y esencial pa pais Aruba, tin dialogo cu gremionan te ora cu nos por yega na fiha hunto, kico nos ta mira como solucion, kico nos ta mira como e puntonan di bista cu nos tin cu encamina pa mehora desaroyo di nos pais.
Esaki ta un sentimento cu nos ta sinti den henter e epoca aki caminda cu ta biba un inkietud grandi cu gobierno ta ignora necesidadnan di dialogo.
Ta impone decisionnan y hopi bes tambe ta priminti di lo cambia decisionnan cu sindicatonan a bisa cu nan no ta haya corecto, entre otro caminda Prome Minister a priminti tambe cu e si lo cambia un decision di Minister di Enseñansa y despues nada ta wordo cambia y esaki ta puntonan cu a resalta den e session aki.
Tambe e inkietud di perdida grandi di poder di compra, hopi preocupacion riba kico ta e futuro di pais Aruba si sigui riba e caminda aki, caminda simplemente no tin un vision economico, cu con pa sali padilanti, pero ta busca esaki den saco di conciudadanonan y empleadonan.
E ta hopi obvio cu cu lo yega un momento cu e pobresa lo bira hopi pero hopi grandi den pais Aruba y e falta di vision di un claridad riba kico ta spera nos mayan y e falta di dialogo, ta tres cos cu a resalta den e session aki y pa nos tabata hopi importante di por a scucha di tur e gremionan, nan puntonan di bista, tambe riba puntonan mas specifico, si ta polis, si ta maestronan di scol, si ta douane of si ta nos pensionadonan, unda nan ta mira cu e sapato ta primi, kico ta nan pensamento di solucionnan, y pa hunto nos dilenea e ora ey a base di proceso aki cu partido AVP ta canando, di scucha, pensa, recupera miho, pa plan cu nos formula, lo ta un plan cu ta representa e deseonan cu ta biba den curazon y alma di nos hendenan.
Esey ta e compromiso cu nos a bin cune e anochi aki y mescos cu nos a haci den sessionnan anterior, nos ta hopi agradecido cu nos ta hayando un participacion asina amplio di e sectornan, nan ta habri nan curazon na un manera hopi sincero y pa nos esey ta hopi importante, pasobra nos ta haya e informacion cu nos mester pa Aruba por tin un gobierno nobo na final di aña 2021, cu realmente ta bay traha hunto cu tur sector den nos comunidad, riba pone Aruba riba un bon direccion atrobe,” lider di AVP Mike Eman a declara despues di e ‘brainstorming session.


text:
ORANJESTAD – E prome persona contagia cu e coronavirus na Aruba a bolbe Merca diahuebs mainta cu air ambulance. Esaki pasobra segun informacion di noticiacla, aeroliñanan commercial lo no kier a transporte. Cu tur protocol necesario a transporta e persona di hospital pa aeropuerto pa asina e persona por a keda transporta bek pa Merca. E mericano di 65 aña di edad pues a keda transporta. Awe mainta durante e conferencia di prensa, vocero di departamento di salud Jurrette Croes a confirma esaki tambe. Tabata siman pasa cu e noticia a bira conoci cu e persona aki ta na Aruba cu e simptoma y cu el a keda confirma di ta contagia. El a bira asina e prome persona na Aruba (aunke no Arubiano) cu a keda contagia. A pone den isolacion na hospital mesora te ora cu el a recupera suficientemente pa por a transporte bek pa Merca awe mainta. E mericano R.M, a bin Aruba pa haci trabou di consultant na WEB siman pasa, y a bin enfoca riba entrenamiento pa cu customer service y otro tipo di servicio.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
Recientemente Minister di Transporte, Comunicacion y Sector Primario, sr. Chris Romero, a ricibi bishita di drs. David Abrahams, kende ta Representante Suplente di Hulanda na Aruba.
Durante e encuentro aki, Minister Romero a duna sr. Abrahams amplio splicacion di e Carteranan di Transporte, Communicacion y Sector Primario. A trece dilanti e plannan cu tin ariba mesa, cu ta entre otro: San Nicolas Ports, Fast Ferry, Setar, Arubus y algun otro departamento cu ta na encargo di Minister Romero.
Sr. Abrahams a duna informacion di su tareanan y su metanan como representante suplente di Hulanda na Aruba. Tanto Ministro Romero y sr. Abrahams a intercambia informacion y comentario ariba e situacion reinante di y na Venezuela, como tambe e consecuencianan cu esaki tin pa Aruba.
Tambe toca temanan di aviacion civil, entre otro e ICAO audit, e situacion di e Departamento Maritimo, e Departamento di Transportacion Publico, como tambe a papia riba e Compania Estatal Arubus N.V, den cuadro di transporte publico en general.
Durante e reunion aki a sondia posibilidadnan pa intercambio di experticio cu Hulanda ariba diferente area, entre otro Agricultura. Sr. Abrahams a menciona cu den cuadro di e “bijstandsverzoek”, Aruba por entrega peticionan na VNOA pa asistencia tecnico for di Hulanda.
Un encuentro unda cu a intercambia hopi informacion y a palabra cu ta keda den contacto den futuro, pa asina duna asistencia unda cu peticionnan keda haci. Sigur, un reunion hopi positivo y fructifero.


text:
Stapnan pa bienestar mental
Tin indikashon ku tin 5 stap ku un hende por tuma pa mehora nan salu spiritual i bienstar. Si bo purba e kosnan aki lo bo por sintibo mas positivo i saka lo maximo for di bo bida.
Nos tin 5 stap pa un bon bienestar mental:
- Tuma kontakto ku otro hende(p.e.: ta ku bo famia tur dia, traha afspraak ku konosinan ku bo no a mira basta tempu, etc)
- Ser aktivo fisikamente(ser aktivo fisikamente ta judabo ku bo salu fisiko)
- Sinja abilidatnan nobo(investigashon ta mustra ku sinja abilidatnan nobo ta engrandese bo bienestar mental(p.e.: tuma un responsabilidat nobo na trabou, kuminsa ku un kurso, etc)
- Duna algu na un otro hende of hasi algu pa un otro(p.e.: juda un hende ku un projekto)
- Paga atenshon na e momento actual. Pensa riba e momento presente por engrandese bo bienestar mental(pensa unda bo ta aworaki den bo bida. Kiko bo ta pensa, sinti, bo kurpa i e mundu rondo di bo)


text:
Na final di seis fecha den Division Honor, na e punto di e “international break”, ta basta cos a pasa despues di algun weganan clave.
Pero realidad ta cu e actual campeon RCA ta keto bai comandando e tabla di posicion, apesar di a hunga un wega menos, sigui pa Nacional, Dakota y Britannia cu a subi y drenta den e prome cuaternan pa prome biaha e campeonato aki despues di algun victoria clave, apesar cu Estrella, cu tabata den e top cuaternan anteriormente, y Bubali, ambos cu dos punto menos, tin un wega menos hunga cu e Pumanan.
Den e ultimo cuaternan, e bataya pa sobrevivi den Division Honor, La Fama ta comandando y por ta mas cerca realmente di e bataya pa “top cuater”, prueba di esey ta nan victoria contundente di 4-2 den e ultimo fecha contra Bubali. Caravel tambe a cuminsa acumula punto y ta sigui La Fama di serca cu un punto menos so, ta parce cu nan dos por bataya pa evita promocion/degradacion te na e punto aki, of hasta mas, mientras cu Brazil y United ta den bom di tabla cu un punto y cero respectivamente.
E ‘highlightnan’ di e ultimo tres siman nan sigur tabata e clasico entre Dakota y RCA cu a termina den victoria di e Tricolornan di 2-1, tambe e partido unda cu La Fama a wanta e poderoso oncena di Nacional na un empate di 0-0, e Dragonnan, e ekipo cu ya a anota 35 gol den 6 wega te cu awo den e campeonato, no a logra anota gol den e wega di fecha 5 aki contra e Savaneteronan. E partido clave entre Britannia y Estrella, cu a termina den empate di 2-2 den un bon partido, y Devis Oliveros cu 14 gol anota den 6 wega! (no ta un type fout!)
E ‘FutbolAruba.com Power Ranking’ nobo den Division Honor ta como lo siguiente;
1. RCA – e oncena di Solito ta keda na top di e tabla despues di nan dramatico victoria contra Dakota den e ultimo siman. RCA, cu un wega menos hunga cu nan seguidornan, tin 15 punto den 5 partido, invicto, cu solamente 1 gol den contra! Den e partido contra un ekipo top man’e Dakota, nan e demonstra nan capacidad mental den weganan grandi. E “inhaal wedstrijd” pendiente di RCA vs Estrella lo ta riba 11 di December.
2. Nacional ta un punto tras di RCA, pero, cu un wega mas hunga, apesar cu Nacional a anota 35 gol den 6 partido, ta e empate di 0-0 contra La Fama y e 2-2 contra Bubali a perhudicanan masha hopi mes riba e tabla. Ta keda di wak ta kiko ta bai pasa ora cu e Dragon nan cuminsa hunga contra ekiponan top cuater. Nan goleador un bes mas, Devis Oliveros, ta comandando e ‘tabla di anotador’ cu 14 gol den seis partido.
3. Dakota den nan ultimo partido contra RCA tabatin tur chens di saca punto y hasta bai cu un victoria contra e campeonan, te ora cu nan mes a ‘auto-destrui’ despues di un expulsion costoso di nan defensa central y hungado clave na minuut 55. Dakota toch tabatin un bon victoria vs Estrella di 2-0 den siman 5. E ‘Amarillonan’ ta solido cu 13 punto den di tres luga cu 16 gol anota y solamente 6 gol den contra den 6 wega.
4. Britannia a cuminsa hasi movimiento riba tabla di posicion (awo cu 10 punto), despues di dos victoria contundente contra Brazil Juniors y La Fama y e empate contra Estrella. Un ekipo cu hopi talento, por spera hopi di nan, y awo nan ta den bataya pa top cuater. Ta di remarca si cu Britannia por anota hopi gol (16 den 6 partido), pero, a permiti 13 gol tambe.
5. Bubali no ta mal para riba e tabla, apesar di a hunga un wega menos, nan tin 8 punto, dos so tras di Britannia pa e di cuater posicion, pero, den nan circulo nan no ta masha contento di a permiti 3 gol den e wega contra SC United y tambe a perde nan ultimo wega contra La Fama cu anotacion di 2-4. Despues di a cuminsa e campeonato solido, awo a permiti 7 gol den nan ultimo dos weganan.
6. Estrella tambe tin 8 punto, den di seis luga, debi na diferencia di gol (+2). E derota di 0-2 contra Dakota a pisa hopi y e empate contra Britannia tambe tabata clave. E ‘Naranhadanan di Santa Cruz’ tambe tin un wega pa “haal in” contra RCA dia 11 di December. Un ekipo cu ta anota gol pero ta permitiendo basta gol tambe te cu awo den e campeonato.
7. La Fama, un ekipo cu te cu awo ta un cu ta duna tremendo bataya, cu 5 punto den seis wega, pero, ta e unico ekipo cu ya a enfrenta e top 6 ekiponan riba tabla, y a saca algun bon resultado; man’e e empatenan contra Nacional y Estrella, y tambe e victoria contra Bubali den nan ultimo fecha. La Fama, un ekipo bon para riba cancha ta beneficiando di e veterania di Valdo Leocadio den volante di contencion e anja aki.
8. Independiente Caravel, cu 4 punto ta un so tras di La Fama den di ocho lugar, pero cu un wega pa “haal in” ainda, dia 8 di November contra Bubali. Nan a bin di perde 0-1 so contra RCA y tambe un contundente victoria di 5-0 riba SC United den e ultimo fecha, un ekipo compacto y organisa cu por ta e sorpresa di e anja aki y por evita promocion/degradacion y hasta competi pa mas.
9. Brazil Juniors, ta keda e gran desapunte den Division Honor e anja aki. Un ekipo cu a hasta haya algun refuerso di veteranonan, y tur cos tabata parce cu nan lo por competi man’e tabata e caso anja pasa, pero, cu solamente 1 punto den seis wega, permitiendo 28 gol den contra, awor ta candidato serio pa promocion/degradacion si nan no bolter nan rendimiento riba cancha.
10. SC United ta keto bai sin punto den e campeonato aki te cu awo, nan a permiti tambe 35 gol den 6 wega, ta un deficit hopi grandi mes pa evita promocion/degradacion e anja aki, locual nan por hasi ta purba evita descende automaticamente si evita keda den ultimo lugar y en cambio hunga play-off di promocion/degradacion p’asina tin un “outside chance” ainda.


text:
les di Sabbatskol
otro idioma
Les di sabbatskol kuartaal 3, aña 2022, Titula: Den e krisol ku Kristu
Les 2: E Krisolnan Ku ta Bin
E Krisolnan Ku ta Bin
Lesa pa e siman aki:
1 Pe. 4:12–19; 1 Pe. 5:8–11; Rom. 1: 21–32; Jer. 9:7–16; 2 Kor. 12:7–10.
TEKSTO PRINSIPAL:
“Stimánan, no sea sorprendí pa motibu di e kandela di prueba ku tin meimei di boso, ku ta bin riba boso pa boso ser probá, komo si fuera ta algu straño ta pasa ku boso” (1 Pedro 4:12,13).
sabbat, 02-07-2022
Den laboratorionan di kímika hopi biaha hende ta pone vários material den un baki chikitu i ta keinta nan te na temperaturanan ekstremo. Segun ku e baki ta bira mas kayente, e materialnan ta sea dirti, bira lalilali, skupi, òf ta kima di forma briante, dependiendo riba di kiko nan ta trahá. Nan ta yama e baki un krisol.
Ta definí un krisol den dikshonario komo (1) un baki usá pa dirti un supstansia ku ta rekerí un grado haltu di kayente, (2) un tèst severo, (3) un lugá òf situashon den kua forsanan konsentrá ta fòrsa interakshon pa kousa òf influensiá kambio òf desaroyo.
E definishonnan akí ta duna nos tambe un persepshon útil den loke ta sosodé den nos bida spiritual. E siman akí nos lo enfatisá algun motibu pa kua di ripiente nos por haña nos mes bou di preshon i ta eksperensiá tèstnan den lugánan den kua sirkunstansianan ta pone nos kambia, desaroyá, i krese den karakter. Esaki lo yuda duna nos un konsiensia di loke Dios ta hasiendo den nos bida asina ku ora nos drenta den un krisol, nos lo tin un idea di kon pa reakshoná.
Un Bista Riba e Siman:
Kiko ta e kousanan di e momentonan difísil ku nos ta eksperensiá a lo largu di nos bida?
Studia e lès di e siman akí pa prepará pa Sabat, 9 di yüli.


text:
Domingo Encarnacion Heredia
"Dios ta amor... y amor ta Dios, maske mi no ta na e mundo aki, tur dia lo mi ta banda di boso Curazon, mi por...
Barbara Figaroa-Simileer
ā.. Pasobra mi ta convensi cu ni morto, ni bida, ni angelnan, ni principadonan, ni cosnan presente, ni cosnan futuro, ni podernan, ni haltura,...
Sra. Rosalinda Maduro-Kock
Laga tur loke ta spera mi ta bunita Laga tur locual cu mi encontra na caminda ta bunita Laga tur locual cu mi laga atras keda...
Leonida Lucia Hurtado Rodriguez-Willems
āSeƱor ta mi wardador, miān tin falta di nada Den cunucu di yerba berde e ta ponemi sosega. E ta hibami na awa trankil, Pa mi bolbe...
Eric Ruben Arends
Bo a gara nos, ora nos a cai, E heroe di nos infancia y tambe di nos bida. Tur ora cu nos pensa riba bo,...
Evelin Maria Filiciana
āSeƱor ta mi wardador, miān tin falta di nada. Den cunucu di yerba berde e ta ponemi sosega. E ta hibami na awa trankil, pa mi bolbe...
Hector Mario Quilotte
āY nos tur sa cu den tur cos Dios ta traha pa e bon di tur hende cu ta stimāeā Cu inmenso dolor na nos...
Vda. Aida Maria Croes
āDios ta nos refugio y fortalezaā Cu honda pena, pero agradecido pa tur loke el a significa pa nos, nos ta anuncia fayecimiento di nos...
Sra. vda Julia Kelly-de Cuba
Hesus a bise: āAmi ta resurecion y bida; esun cu kere den Mi, lo biba hasta si e muri. I ningun hende cu tin...
Theodrora Figaroa-Mathilda
SeƱor ta mi wardador, miān tin falta di nada. Den cunucu di yerba berde E ta pone mi sosega. E ta hiba mi na...


text:
ORANJESTAD, Aruba
Departamento di Cultura Aruba bou auspicio di Ministerio di Cultura hunto cu Cas di Cultura ta apoya e exposicion di e fotografo Hulandes renombra sr. Kees Tabak.
Un exposicion titula ‘Love Multiculture Aruba’ basa riba potretnan preto y blanco cu un refleho di multiculturalismo. Un trabou cu a haci durante 2019 na Aruba caminda sr. Kees Tabak a saca un serie di 50 potret intrigando retrato dobel pa hendenan cu ta stima otro como un solo amor, famia of miho amigonan.
Kees Tabak
Kees Tabak ta un fotografo di retrato conoci pa su icono potretnan preto y blanco di algun di nos Pop Star grandinan cu a haci su carera crece cu pasonan grandi.
Mientras ainda na scol di arte el a cuminsa su carera como un fotografo di punk na un tempel di rock Paradiso y ‘The Melkweg’ na Amsterdam. Su carera a crece cu pasonan grandi, pasobra el a desaroya su propio estilo, y mesora su potretnan a bay rond mundo, manera su potretnan di Prince, Madonna den su studio na Amsterdam, ‘Motorhead’, ‘Captain Beefheart’, Lou Reed, Brain Ferry, pero tambe, ‘The Cramps’ Ramones, Elton John, Frank Zappa, ‘Golden Earring’ y hopi otro mas.
El a sigui haci potretnan en bibo, pero gradualmente a cambia pa potretnan di studio y un diversidad di musiconan di rock artistanan Hulandes y ‘Celebridadnan’.
Un coleccion di su trabou mas famoso ta documenta den su bukinan ‘No More Hero’s’ y ‘Dutch Music’. Kees ta activo ainda como fotografo, awendia e ta mas ocupa como un excelente sacado di potret haciendo mas proyectonan artistico.
E exposicion aki ‘Love Multicultural Aruba’ ta su ultimo proyecto, 50 potretnan di parehanan multicultural na Aruba, caminda el a biba fo’i 2018.
E apertura di su exposicion ‘Love Multicultural Aruba’ a tuma luga diahuebs 27 di februari 2020 pa 7or pm den Sala di Exposicion Unoca na Cas di Cultura. Hopi ta esnan cu a presencia e apertura y admira e bunita potretnan den blanco y preto den e exposicion aki.
Diabierna 6 di maart lo tin un charla tocante fotografia duna pa Kees Tabak cu lo cuminsa pa 7or pm den mesun sala na Cas di Cultura. Entrada ta gratis y esaki ta pa tur fotografo professional, amateur y amantenan di fotografia.
Departamento di Cultura Aruba bou auspicio di Ministerio di Cultura hunto cu Cas di Cultura ta gradici tur esnan cu a participa y ta forma parti di e coleccion di potret den e exposicion ‘Love Multiculture Aruba 2020’. Na mes momento ta felicita sr. Kees Tabak pa su bunita trabou realisa.
Tambe ta participa y invita henter e pueblo di Aruba, fotografonan y tambe amante di fotografia pa bin presencia y admira e bunita trabou artistico aki di Kees cu lo keda exponi di dia 28 di februari te cu 27 di maart venidero. Por bishita esaki durante siman di 9or am – 4or pm y/of durante cualkier evento cu lo ser presenta den Cas di Cultura.
Alabes ta invita pa e charla di diabierna 6 di maart venidero den sala di expo Unoca na Cas di Cultura.


text:
Dubai: Si tur kos ta gusta pa e desarrolladores di e plan, Dubai ta bai wak un nobo, terenonan den edifisioDubai: Su Mahestat Heiko Mohammed bon Rachid Na Maktoum, Presente i Promé Minister di EMERITA arabirnan uní i. Nos seguro di mantené nos bon relacionnan ku nan, aportando grandi sirbishi inmobiliarios meskos ku konseho practico na e date na nan skol. Nos, den Lesamento Inmobiliario, konosé e multiple pakete di negoshi di Dubai i segers ta yuda nos kliente den e kreashon di kustumbernan i kalkulá decision bisa den su nesesidatnan, kapasidat i referensia. Konseho di biennan Rais ta semper aki pa yudadónan nan difísil búskeda ta haña e derecho terenonan ku e preis hustu. Sí, Emerita Arabirnan Uní ta di gran parti liber tributo di tera. E lugar i esnan ku no ta sometí di tòl òf un tributo na venus Sinembargo, tin algun circunstancianan den e gobernashon read tributo. Sinembargo, den otro Emerita manera Dubai, mi no tin ningun tereno di tributo na kumpra òf anual Dubai Investment Park ta un lugá sosodé diseño pa ta un di e otro respetuoso di medio ambiente desaroyo di Dubai.
Tin parke i amigoe ku medio ambiente polítika ku ta sentral den e bèrdè pa un medio ambiente limpi.
DI e ta e siguridat di haltu kalidat i eugene en desaroyo residensia planificacion, manera E Bèrdè na e Comunidad, E Paisahe, Rita, Dus Pueblo, Dubai Luna i EWAN Residencial. Sous tin un abundantemente skohementu di apartamentu e ta ekipá ku instalashon di klas mundial i kada kapital ta un sistema outónomo di desaroyo di komunidat ku karakterístika únicas i karakterístika. Bèrdat, Dubai Investment Park ta un lugá na e doño di ocho i di negoshi". riba su tereno Si bo ta deseá hür òf kumpra un parlamento (con), skohí òf lugá di negoshi, Lesamento a yuda nan difísil mishon ta haña e derecho di tereno na un preis hustu.


text:
Un rato pasa, pa mas o menos 5:00am, Polis a bay na altura di Lekker Bar & Restaurant pa controla orario di ceramento. A probecha nan presencia y a controla tur vehiculo cu tabata na e sitio den e oranan di mainta ainda. Den e control a para un Quadracer procedente di Corsou, pero e chauffeur tabatin 3X e nivel di alcohol permiti den su rosea, pa cual a detene mesora!
Manera ta conoci, tin un grupo grandi di morociclistanan for di nos islanan ruman cu a bin Aruba pa celebra nos dia nacional. Ta despues cu nan a yega caba cu Gobierno a dicidi di cancela tur evento publico, entre otro show di drifting y careda na Palo Marga. Ayera e bishitantenan a subi caya y a entretene Polisnan pa un bon rato, haciendo “show” riba camindanan publico.
E chauffeur specifico aki a keda deteni y transporta pa Warda di Polis, mientras a hiba su vehiculo tambe den beslag, aunke mester bisa cu tur su papelnan tabata na ordo. Mester menciona cu di 220 ugl cu ta e limite di alcohol permiti den Bo rosea, el a surpasa 600 ugl! Probablemente despues di “pasa wayaba” lo entreg’e su vehiculo bek hunto cu un multa, como recuerdo cu mescos cu na Corsou, aki tampoco ta permiti maneha un vehiculo bou influencia di alcohol.


text:
Kralendijk- Gobièrno di Boneiru ta kontemplando pa instalá reflektor riba e kaminda entre Playa i Rincon. Esaki direktor Roy Martina di direktorado Espasio i Desaroyo a bisa den un rueda di prensa djabièrne atardi.
Martina a hasi su remarke riba un kontesta di AworBonaire.nu riba e falta di un linea riba e kaminda, ku ta hasi e kaminda difisil pa manehá parti anochi.
“E situashon tin nos atenshon”, asina Martina a bisa. Sinembargo, e direktor a indiká tambe ku fèrf hopi biaha no ta bon pa nos klima. “Si solo ta seka e fèrf bo ta keda ku un puiru riba kaminda, anto bo mester kuminsá ful di nobo” Martina a splika. E bentaha di reflektor, ku hopi biaha ta wòrdu indika komo ‘wowo di pushi’ tin e bentaha ku nan ta refleha lus fuertemente ora nan mes ku lus. Esaki tin e bentaha di por guia e outomobilista bon riba un kaminda skur.
Atenshon
Segun Martina e refklektornan tin un otro bentaha i esaki ta ku nan ta alertá e outomobilista ku sonido i vibrashon, na momento ku esaki ta kita for di riba su banda di kaminda.
Ounke no por a duna un fecha konkreto ainda pa un solushon, e direktor a bisa ku ta studiando vários alternative pa hasi e kaminda mas seif. “Nos sa tambe ku e kapa di a kaminda ta den masha mal estado. Pero nos ta mirando si nos por bin ku e mehorashon aki, sin mester warda riba drechamentu di hinter e kaminda pa e no mester dura muchu largu”, asina Martina a splika.


text:
“Rekonstruí Mihó Huntu”: Selebrashon dediká na Dia Internashonal di Koperativismo 2021
“Rekonstruí Mihó Huntu”: Selebrashon dediká na Dia Internashonal di Koperativismo 2021
Geplaatst op 01 July 2021 dor di Ministerio Desaroyo Ekonómiko
WILLEMSTAD – Djaweps 1 di yüli, Ministerio di Desaroyo Ekonómiko (MEO) huntu ku Federashon KUP (Koperativanan Uní di Produkshon) ta tene un aktividat virtual ku partisipantenan lokal i international den kuadro di selebrashon di e dia international di koperativa (#CoopsDay). Dia internashonal di koperativa, ta keda selebrá tur aña riba e promé djasabra di yüli; e aña akí kargando e tema di “Rebuild Better Together”, esta “Rekonstruí Mihó Huntu”.
E enfoke di “Rebuild Better Together” ta pa koperativanan rònt mundu laga mira di ki forma nan ta atendiendo ku e pandemia di COVID-19 i kon nan ta inkorporando aspektonan di solidaridat, perseveransia i e kapasidat pa rekuperá kaminda e komunidat tin e espasio pa bolbe para riba pia den un ambiente kaminda e hende ta pará sentral i ta respetá nos medioambiente.
Kòrsou den pasado tabata tin un base sólido pa loke ta e kantidat di koperativanan, ku tempu e kantidat di koperativa riba sierto arianan a pèrdè e ròl importante aki. A bira tempu pa atrobe duna koperativismo na Kòrsou e lugá i importansia ku e por tin den nos komunidat. P’esei mas ku nunka MEO i KUP ta sostené e tema di 2021 ku ta “Rekonstruí (koperativismo na Kòrsou) huntu mihó.
MEO huntu ku koperativanan lokal a opta pa selebrá e dia akí riba djaweps enbes di djasabra, teniendo kuenta ku nos ta pará dilanti un fin di siman largu, ya asina mas hende por a partisipá. Depaso, komo ku e evento ta virtual i ta tuma lugá parti atardi, esaki a krea ainda mas posibilidat pa tur persona interesá por a partisipá sin muchu limitashon.
E aña tras di lomba a bolbe suprayá e importansia di koperativanan den un komunidat. Den áreanan manera por ehèmpel agrikultura, finansa, empleo, edukashon, produkshon i salubridat kaminda tin koperativanan aktivo, por mira muestranan bon kla ku niun persona no tin nodi di enfrentá un krísis manera e pandemia di COVID-19 nan so. Balornan di koperativismo manera solidaridat i e balornan étiko di responsabilidat sosial i atenshon pa bo komunidat, por yuda redusí desigualdat i krea prosperidat kolektivo komo kontesta riba e impaktonan inmediato di COVID-19. Netamente pa e motibu ei, a enfoká e aña akí riba “Rebuilding Better Together”, “Rekontruí Mihó Huntu”.
Selebrashon di #CoopsDay ta duna tantu polítikonan lokal, nashonal i mundial, NGO-nan i públiko en general e oportunidat pa siña di e kontribushon ku kooperativa ta duna na un futuro ku ta hustu pa tur hende.


text: WILLEMSTAD – Awe mainta outoridatnan polisial mester a akudí na un kas den Gibraltar pa duna asistensia pa un kaso di un outo ku a keda sende na kandela. Tabata alrededor di 4or di mardugá ku abitantenan di e kas ta lanta haña nan outo na kandela. Ta trata aki di un Toyota Yaris kolo shinishi. E promé investigashon ta mustra ku e kriminalnan lo a kibra e glas patras banda di e shofùr i tira un asina yama ‘molotov cocktail’ den esaki pa asina pega e outo na kandela. E investigashon den e kaso ta kontinua.


text:
Tag Archives: aww
Pago di Pensioen September 2019
Diamars merdia 2 april 2019 Departamento di Pensioenen ta cera
En conexion cu actividadnan interno departamento di Pensioenen di SVb ta cera riba diamars 2 di april entrante 12:00 PM. Departamento di Pensioenen ta atende clientenan cu ta ricibi un pensioen di SVb di AOV of di AWW. Departamento di Pensioenen ta situa na Vondellaan 21. Diaranson 3 di april departamento di Pensioenen ta habri… Mas Informacion
Actualisacion: Cambio Ley di Reparatietoeslag entrante 1 januari 2019
REPARATIETOESLAG SVb Banco di Seguro Social Aruba SVb ta informa cu gobierno a tuma e desicion cu tur persona cu ta: • inscribi na Registro Civil di Aruba; • ricibi un pensioen di AOV/AWW mediante SVb Aruba; ta mantene nan reparatietoeslag di Afl. 125,- pa luna. ir. Edwin M. Jacobs Director


text:
Cuerpo Policial di Aruba ta cla pa diabierna awor cu entregamento di lista
Cuerpo Policial di Aruba ta cla pa diabierna awor cu entregamento di lista
Diabierna awor dia 4 augustus lo tin entregamento di lista na Censo. Cuerpo Policial di Aruba lo tin 175 agente policial cu ta consisti di polis uniforma, unidad motorisa y departamento di recherchenan pa mantene e orden publico y mobilidad di e trafico durante entregamento di lista diabierna awor.
Polis ta recorda tur automobilistanan pa tene cuenta cu diabierna awor cayanan banda di Censo lo wordo sera pa asina e partido politiconan por yega pa entrega nan lista. Tene cuenta cu trafico lo ta poco pega den centro di cuidad.
E tarea prinicipal pa e dia di awe di Cuerpo Policial ta pa mantene orden publico y mobilidad den trafico.
Simpatisantenan di diferente partido politiconan y publico sea conciente cu polis lo te’y pa mantene orden publico. Ban nos tur comporta nos mes dignamente, coopera cu Cuerpo Policial di Aruba pa asina tur cos por cana bon e dia aki.


text:
Pa medio di e comunicado aki nos kier informa e resultado di nos proyecto y con nos alumnonan a experencia e viahe pa Pereira y muy en particular con nan a haya e estadia na e finca. E resultado ta basa riba un encuesta cu nos a haci bou di 80 alumno.
Na prome luga nos kier a splica cu e meta cu e team di Havo 4 proyecto tabata tin pa e aña aki, cu ta concerni e viahe educativo a wordo presenta den e foyeto di informacion na e mayornan aña pasa 2017 y riba e anochi informativo na maart 2018, unda mayornan a presencia un anochi informativo tocante e biahe na scol. Nos meta e aña aki tabata pa prepara e alumno mas miho pa su futuro como studiante y nos a busca un luga di alohamento unda nos alumnonan ta drumi den camber cu mas alumno en bes cu nan ta dos persona den un camber (manera ta e caso aña pasa). Esaki tabata un decision pa e alumno por comparti y socialisa mas cu otro (logicamente mucha muhernan apart di e mucha hombernan). Un otro meta di e proyecto e aña aki tabata pa e alumnonan cushina den grupo bou guia di docentenan y tour guides certifica (cu green card). P’esey a opta pa keda na e finca aki. Den e graficonan aki bou nos kier a presenta e resultado di e encuesta:
Segun nos encuesta nos por deduci cu nos a logra nos meta bou di e studiantenan.
Nos kier a presenta aki bou mas dato di e encuesta haci, di e experencia cu nos alumno tabata tin na Pereira:
E resultado di e biahe y e operador di tour di escogencia tabata positivo.
Recientemente a sali un comunicado di Colombian Adventures den prensa na Aruba y nos kier a duna e version corecto. Aña pasa nos a bay cu e tour operator Colombian Adventures situa na Wayaca na Aruba y cu lasonan na Pereira. Nos alumnonan tabata tin un bon y dushi experencia cu e operador di tour menciona, segun nos encuesta haci aña pasa.
Sinembargo, e oferta di aña pasa tabata caro y solamente a cubri 5 dia. Nos a dicidi pa bay cu otro operador di turismo di Pereira mes, cu tabata mas economico y pa un periodo mas largo, cu tabata di 8 dia. Na e momento cu nos a anuncia esey, lastimamete e operador di Colombia Adventures a haci tur posibel y imposibel pa purba kibra e viahe educativo di 2018 pa nos alumnonan bay Pereira.
Esaki ta encera por ehempel: cu Colombian Adventures pa medio di un abogado di Colombia a bin demanda nos (proyecto educativo di Colegio Arubano) cu nos tin cu cera un deal cu nan bisando cu nos tin un afspraak haci pa 2018. Pero no tabatin ningun contract firma cu nan. E operador a hasta purba pone presion riba nos door di manda e demanda aki pa Minister, ATIA y ATA cu no tin nada di haber cu e biahe. Nos tabata obliga di gasta placa na abogado pa defende nos contra e demanda infunda. Nan a informa e instancianan di Aruba, cu e operador di tour cu nos a scoge lo no tin papel valido pa opera como tourleader y purba crea panico cerca nos. Resultado tabata cu e operador tabatin tur nan papelnan na ordo. Asta nan a menasa cu nan lo exigi pa detene e operador di Colombia. Despues nan a purba di cera e finca ora nos alumnonan tabata na Colombia, tambe sin resultado. E finca tin tur su papelnan na ordo; si esaki no tabata e caso lo nan a cera e finca e aña aki. Cu nan a cera e finca aña pasa ta corecto, pero mester menciona cu e tempo ey e tabata di otro doño
Nos ta lamenta cu Colombian Adventures situa na Aruba y Pereira, pa e motibo cu nos no a scoge nan como nos tour guides (y obviamente lo a perde di gana placa cu nos proyecto) kier a perhudica nos alumnonan di Colegio Arubano, door di purba cera e finca, mientras nos tabata eynan caba of boycotia actividadnan plania; esey ta algo di lamenta. Si nan a logra esaki, nos alumnonan lo a keda riba caya? Nos ta puntra nos mes si nan a pensa riba e consecuencianan cu nan actonan lo tabatin riba e alumnonan. E manera di haci comercio asina no ta acceptabel pa nos y e mayornan.Tur esaki pasobra nos no a scoge Colombian Adventures como operador.
Nos ta compronde cu a asta purba di ofrece e finca 30 % mas placa net den e temporada cu nos lo hospeda na e finca, pa asina nan cancela nos estadia.
Na ningun momento a cera e cushina, manera e alcaldia di Pereira ta vocifera: ora nan a haci nan control, e finca tabata den bon estado. Berdad un dia coriente a bay, pero esey tabata den henter e bario y e siguiente dia e coriente a bolbe bek.
Cu nos alumnonan mester a cana hopi pa yega na e busnan, tampoco ta berdad. Nan mester a cana apenas 15 meter. Nos tur sa cu movecion ta bon pa salud.
Nos alumnonan y nan mayornan a paga basta placa pa e biahe educativo aki, nos a come na restuarant, nos a paga pa entradanan di e actividadnan, nos a paga pa e transporte di bus, nos a haci compras na supermercado, nos muchanan a cumpra na Mall, pues cu otro palabra e ciudad di Pereira a beneficia economicamente di e viahe aki.
Na ningun momento a daña nomber di Pereira, alcontrario nos muchanan a haya aprecio pa Pereira su naturalesa, buniteza, cultura cu nan y nos no conoce. Un biaha mas danki na e instancianan gubernamental Colombiano cu si a kere den e proyecto y a sostene nos cu nos alumnonan di Havo 4, cu a resulta den un experencia inolvidabel.
Nos ta lamenta cu nos mester a busca abogado pa defende nos proyecto djis pasobra Colombian Adventures no kier a acepta nos desicion di scoge un otro operador. Nunca nos a haya un trato asina di un operador. Nos ta spera cu e relato aki, tur hende por sa awo e informacion corecto. Nos di Havo 4 team lo no reacciona mas riba cualkier articulo cu sali di Colombian Adventures situa na Aruba o Pereira.
Por ultimo nos kier a gradici e operador di turismo na Pereira (ITS colombia) pa nan profesionalismo.
Nos kier a gradici e compania di transporte (G3-Travel), e universidad di Pereira UTP y muy en particular e sosten di e oficina di turismo na Pereira y di e gobernador di Pereira pa e invitacion y e experencia brinda na nos alumnonan.
Mil Gracias !!


text:
Proyekto Piloto (kontinuashon)
Kalidat di enseñansa ta dependé un gran parti di e kalidat di e dosente. Ta pa e motibo aki profeshonalisashon ta un tópiko hopi importante
Aña eskoklar 2020/2021 Sige a introdusí den kuadro di rekapasitashon di dosente un proyeko piloto “Opservashon di lès”.
COVID 19 a pone ku e proyekto aki no por a sigui manera planeá, i nos mester a stòp na mitar di kaminda.
E aña eskolar aki (2021-2022) Sige tin e intenshon kontinua ku e proyekto aki na SKAIH( AGO) i despues amplia e proyekto pa otro skolnan ku ta interesá.


text:
Oranjestad- Diasabra mainta Minister Otmar Oduber hunto cu Director y algun miembro di personal di Arubus acompaña pa miembronan di prensa tabata na waf pa asina inspecciona e busnan nobo cu e compania di transporte publico nacional a caba di ricibi.
E mandatario a bisa cu Arubus keto bay ta pasando den un periodo dificil, pero hopi trabounan a wordo haci durante e ultimo añanan y cu yegada di e prome 6 busnan di e flota nobo cu lo mester yega e aña aki ta bay ofrece un mihor servicio na usuarionan di Arubus.
E busnan cu a wordo cumpra ta di marca Marcopolo Volvo cu ta busnan cu tabata wordo usa anteriormente den Arubus caba y ta fuerte y ta bay e extra mile. Minister Oduber a expresa cu tin biaha lo barato ta sale caro y bou du e gobernacion anterior a adkiri e busnan di China, despues di esaki a bay over na e International y awor a step up y bay na e Volvo pa haci un diferencia.
Awor Arubus cu e strategia di tin un Aruparking, Arutram cu entrante e aña aki practicamente tur su gastonan ta keda cubri cu entrada di pasaheronan crucero y e ahuste di tarifa entrante 1 di februari, combina cu un flota nobo (lo busca otro flota nobo e aña aki mes) ta duna Arubus espacio pa un trayectoria nobo den e forma di haci trabou.
E adkisicion di e 6 busnan Volvo ta encera un inversion di aproximadamente 1 miyon Dollar y ta ofrece mas stul y standplaats cu loke conoce na e momentonan aki, mientras cu nan ta mas light y di aluminium pa mayor durabilidad.
E mandatario a pidi pa ban cuida e busnan y ta pendiente pa aproximadamente mitad di e aña aki ricibi e siguiente flota di busnan nobo. Ideal lo ta pa bin cu 10 bus nobo, pero lo wak e posibilidadnan pa haci esaki posibel, sino e lo ta entre 6 y 10. Si logra yega na e 10 e lo haci cu lo tin un flota mas saludabel, e trahadornan lo por ta mas comfortabel y mas sigur di e busnan cu nan ta maneha, mientras cu ta baha e gastonan di mantencion.
Finalizando, Minister Otmar Oduber a indica cu e maneho y disciplina di empleadonan y e satisfaccion di empleadonan, combina cu baha gasto dor di tin busnan nobo cu entradanan extra cu ta wordo genera poco poco lo yega na un compania manehabel.


text:
San Nicolas
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
San Nicolas ta un ciudad y districto na Aruba situa na e costa zuid oost di e pais, na bahia di San Nicolas. E tin un poblacion di 15.283 habitante (2010) y ta e di dos districto mas habita di e isla.
Entre añanan 1926 y 1985 e tawata e centro di Aruba su industria petrolero caminda Lago Oil & Transport Company tawata opera su negoshi di refina azeta. Barionan conoci na San Nicolas ta Lago Heights, Standardville, Essoville, The Village y Zeewijk.
Galeria[editá | editá fuente]
Naci[editá | editá fuente]
- Bobby Farrell (1949-2010), cantante
- Xander Bogaerts (1992), pelotero
- Quito Nicolaas (1955), escritor, poeta y essayista


text:
The content originally appeared on: Diario
Fundacion Mi Voz ta Bo Voz ta inicia nan campaña di ‘Back to School’
ORANJESTAD (AAN): Lisette Gomez di Fundacion Mi Voz ta Bo Voz ta masha contento cu e donacion cu nan a haya for di ‘Kids for Kids’ Event’ di KLM ya cu nan a haya un bunita donacion di casi 5 mil florin cual nan por uza den nan campaña di ‘Back to School’.
Ya caba tin 3 aña cu oficialmente ta realisa e campaña aki y entrante e siman aki, oficialmente por a cuminsa adopta un mucha.
Aña pasa a yuda un promedio di 300 mucha. Pero tabata tin mas cu 500 mucha cu ta inscribi y no por a yuda tur mucha.
Gomez a laga sa cu tin mas o menos mil mucha na Aruba cu ta den necesidad. Pesey ta importante pa tin fundacionnan cu ta haci e tipo di trabaonan aki cu e meta di yuda tur mucha pa nan cuminsa scol.
Asina cu habri e inscripcion, lo haya sa e cantidad di e aña aki. Tur persona cu ta interesa sea pa yuda of cu mester ayudo por sigui nan Facebook Page: Mi Voz ta Bo Voz unda lo bay pone tur informacion.
Hunto cu Fundacion pa Nos Comunidad ta screen e muchanan den necesidad y dependiendo di e cantidad lo yuda esnan den mas necesidad prome, a bisa.
E suma di e aña aki a subi y ya caba a keda un tiki preta pa mantene 150 florin pa mucha. E aña aki a subi pa 175 florin. E mucha lo ta hayando uniform, keds, tas (cu agenda, schriftnan, map), mea.
Lisette Gomez a splica cu aña pasa nan a wordo acerca door di un hoben, cu ta un Dj y el a bin cu e idea pa corta cabey di e muchanan . A corta cabey gratis di un promedio di 50 mucha homber.
Pesey e aña aki ta spera di por hay’ e cooperacion dui e barberonan atrobe, a declara.


text: Diadomingo marduga atendiendo cu e accidente riba rotonde Las Americas polis a tuma nota di chauffeur di un KIA Boreggo cu a pasa door di e P.D. sin tene cuenta cu polis tini e caminda sera. Polis a para e chauffeur aki dibiaha y a scual e pa su comportacion riba caya y a prohibi e pa core te cu mayan mainta. Tur su amistadnan cu tabata cune den auto a bandona e sitio na pia mes pa evita mas problema cu polis. E chauffeur di e vehiculo aki a sigui causa molester pa polis y no a bandona e sitio. No a keda polis nada otro pa hasi pero pa detene e chauffeur aki cu no por a sigui ordo di polis. Vehiculo di transporte a bini na e sitio y a transporta e detenido pa warda di polis.


text:
KRALENDIJK- Polis ta pidi buskeda di un hòmber di 70 aña di edat ku a sali awe mainta alrededor di 8.30 or for di Villa Antonia pa bai kana i ainda no a regresá. E tabatin un karson koló krèm i un polo shùrt strepiá, krèm ku maron bistí. Nòmber di e persona en kestion ta Ertmann Alexander Valdink. Polis ta pidi ku ken ku por a mira of tende di e hòmber aki porfabor tuma kontakto ku polis na 715 8000 of via 9310. ... Lesa mas
Notisia
Aqualectra ta sigui ku su proyekto di meternan sabí
WILLEMSTAD- Kompania di utilidat Aqualectra na Kòrsou ta sigui ku su proyekto pa instalá asina yamá meternan sabí (smart meters). Aqualectra a hasi un pousa kòrtiku pa por a evaluá resultado di e proyekto den e bardionan di Abrahamsz i Sapaté. Den e promé ... Lesa mas
Boneiru ta lansa kampaña internashonal nobo pa turismo
KRALENDIJK – Boneiru, un isla di Hulanda Karibense, awe a anunsiá lansamentu di su kampaña nobo pa turismo, ‘It’s In Our Nature’, ku un identidat nobo di marka. Un ‘mediaplan omnichannel’ pa alkansá bishitantenan eko-konsiente riba henter mundu ta sostené e ... Lesa mas
Aeropuerto di Boneiru ta haña dak mas largu na parti di yegada
KRALENDIJK- E dak relativamente kòrtiku ku tin pa pasahero para bou di dje na yegada na Aeropuerto Flamingo, ta bai wòrdu alargá. Esaki por kompronde for di diseñonan ku a wòrdu kompartí pa e direktor interino di BIA, Jos Hillen. “Den e siman ku ... Lesa mas
Ya mas ku 1000 hende muhé a pasa skrinen pa kanser na pechu
KRALENDIJK- Djabièrnè último e Skrinen di Populashon pa Kanser na Pechu na Boneiru a risibí nan di 1000 partisipante na Fundashon Mariadal. Segun e organisashon, un momentu memorabel i sigur di selebrá. Na mes momentu ta hasiendo un apelashon na tur ... Lesa mas
Selibon ta anunsiá subida di tarifa pero no ta duna ningun detaye
KRALENDIJK- Kompania di maneho di sushi na Boneiru, Selibon, a anunsá den transkurso di djaluna ku entrante sèptèmber 2022 lo mester bai oumentá tarifa. Kuriosamente, no ta duna ningun detaye tokante e magnitut di e oumento òf e preisnan nobo. “Pa ... Lesa mas
Aktividat pa mucha den luna di yüli na Biblioteka Públiko Boneiru
KRALENDIJK- Durante fakansi grandi Biblioteka Públiko Boneiru ta transformá den un pais yen di buki di kuenta di ada. Esaki komo parti di e aktividatnan di Buki di Prèt pa e aña akí. Biblioteka no solamente ta ofresé un surtido grandi di buki di ... Lesa mas
E ganadónan di e kompetensia di poesia ta konosí
KRALENDIJK - Pa selebrá abolishon di sklabitut, SKAL den koperashon ku Biblioteka Públiko Boneiru i e skolnan básiko na Boneiru, a organisá un kompetensia di poesia ku e tema ‘E poder di nos historia’. E ganadónan di e kompetensia di poesia ta: Na di tres ... Lesa mas
Opinion: Ta kiko a logra konkretamente ku ‘schoolreisje’ di polítikonan pa Hulanda?
Bou di e riesgo ku sierto hende lo por tildá mi di no komprondé kon kos ta funshoná den politika i den gobernashon, mi ta tribi tòg di puntra mi mes, na kiko e trip di tur miembro di konseho insular, hinter Kolegio Ekekutivo i un kantidat di amtenar haltu na ... Lesa mas
Grupo di Boneiru ta partisipá den Marcha de Seú na Kòrsou
WILLEMSTAD- Despues di un ousensia di dos aña riba djadumingu Kòrsou a konosé ku Marcha di Seú pa aña 2022. Por a ripará na e entusisamo riba kaya pero tambe den e gruponan, ku tabata tin hopi alegria pa por a bolbe bèk ku e marcha aki. Meskos ku ta e ... Lesa mas
Kolegio Ehekutivo a bishitá Minister Jetten di Klima ku Energia
DEN HAAG/KRALENDIJK- Kolegio Ehekutivo di Entidat Públiko Boneiru (EPB) siman ku a pasa a hasi un bishita na minister Rob Jetten (D66) di Klima i Energia. Entre otro a papia ku Jetten tokante implementashon di un ‘kwartiermaker’ di Klima, transporte ... Lesa mas
Bonchi Boneiru ke produsi kòfi di kalidat haltu na Boneiru
KRALENDIJK- Bonchi Boneiru ta un empresa chikutu nobo na Boneiru ku ke bai produsí kòfi di kalidat haltu na Boneiru. E persona tras di e inishativa aki, Nort van Hulten ta bisa ku ela nota ku no tin un lugá na Boneiru ainda ku ta kima bonchi di kòfi. ... Lesa mas
Flamingo Airport porfin ta bai haña left sofistiká pa ròlstul
KRALENDIJK- Aeropuerto Flamingo por fin ta bai haña un aparto sofestiká pa emarká i desembarká pasahero ku ta dependé di un ròlstul. E left pa pasahero ménos balido pa basta tempu tabata un deseo fervente di gerensia di BIA. Den pasado resien ya kaba ... Lesa mas
Tera Barra ta regalá 500 palu di Watakeli
KRALENDIJK- Tera Barra, ku ta hasiendo esfuersonan pa planta mas palu lokal na Boneiru, djasabra a regalá un kantidat di 500 palu di Watakel (Bourreria succulenta). E flornan di e palu di Watakeli ta chikitu i blanku ku ta atraé entre otro paranan manera ... Lesa mas
A selebrá Dia di Emansipashon na Isla’Riba
ORANJESTAD/PHILIPSBURG- Riba djabièrnè, dia promé di yüli na St. Eustatius i St. Maarten a para ketu na abolishon di e epoka di sklabitut. Ounke ku na St. Maarten ya pa algun aña promé di yüli ta un dia liber ofisial, esaki na St. Eustatius ainda no ... Lesa mas


text:
Desde cu e situacion di recorte di salario a cuminsa, e sindicatonan a informa gobierno nan punto di bista pa loke ta trata entrega. A bay acuerdo cu te december 2020 ta entrega pero despues tur cos a cambia. Esey a haci cu a drenta den manifiesto y p’esey awe e sindicatonan ta tene nan Marca Silencioso, unda ta invita tur hende pa participa na dje.
Magaly Brito, Secretario General di SEPPA, a indica cu desde 2020 na momento a bin cu e recorte di salario of entrada di e trahadonan di gobierno of N.V., fundacion y asina otro grupo cu a entrega, a reina no solamente malcontento pero tambe e desesperacion bou e clase trahado y tur ciudadano. Entrega no tabata facil y hopi placa. Esaki tabata placa cu nan por a dedic’e pa por a cumpli cu e soñonan cu nan tabatin e momento ey. Pero un dia pa otro esaki a desbarata p’e simpel echo c’un dunado di trabou a haya ta bon, un gobierno cu a haya ta bon, pa bay negosha cu nan salario. Esaki a crea un situacion dificil, precario, den hopi hogar, den cartera di hopi trahado.
Den comienso nan por a biba cu e pensamento di ta solidario cu otro cu a perde salario of entrada, of mester a acepta 60% y un perdida di 40%, tin algun cu a hasta perde hopi mas. E tema di solidaridad a hunga hopi, e sentimento di trahado cu nan por a biba cu ne y carg’e bou e pensamento te fin di aña 2020. Na caminda a bin e sorpresa cu esaki tabata te proximo aviso, cual por a significa un aña mas of pa semper tambe.
Pa mas lesa TREMPAN.COM.


text:
Por lo menos 14 presunto disidente di Forzanan Arma Revolucionara di Colombia (FARC) y un militar a muri pa un enfrentacion registra na e municipio di Argelia na e departamento di Cauca.
Den un comunicado, ehercito di Colombia a bisa cu combatiente disidente ta pertenece na un di denominado grupo arma residual, specificamente na ‘Carlos Patiño’.
Durante e enfrentamiento a resulta cu varios persona herida, un oficial, un suboficial, y cinco soldat. “Lamentablemente un di nos suboficial Diego Ricardo Gomez a perde su bida”, a bisa den e comunicado.
E comandante di ehercito, Eduardo Zapateiro a bisa cu militar a wordo araca cu artefacto explosivo y cu ta inclui un aeronave di forsa aereo cu a keda afecta despues di incidente.
Militar herida a keda traslada na un hospital y ta recupera satisfactoriamente. Den e operativo tambe a incauta arma, municion y a aresta un presunto disidente.
Colombia ta sigui locual ta wak kico ehercito ta haci y e guera cu ta tumando luga. E ehercito tambe a bisa cu algun integrante di poblacion civil ta obstaculisa e labor di e tropanan y ta acusa FARC pa ta sumergi cu e narcotrafico.
Aunke den e comunicado no a presenta prueba di acusacion, a bisa cu acusacion lo keda denuncia na autoridad competente.